

Årsmelding

2023

Bindal kommune

*Bindal – med vind i seglan*

Trygg – Stolt – Samarbeidende - Fremtidsrettet

INNHOLDSFORTEGNELSE:

[KAP. 1 – KOMMUNEDIREKTØRENS VURDERING 3](#_Toc168645158)

[KAP. 2 – ÅRSBERETNING 9](#_Toc168645159)

[KAP. 3 – SENTRALADMINISTRASJONEN 19](#_Toc168645160)

[KAP. 4 - OPPVEKST OG KULTUR 22](#_Toc168645161)

[KAP. 5 – HELSE OG VELFERD 35](#_Toc168645162)

[KAP. 6 - PLAN OG RESSURS 53](#_Toc168645163)



# KAP. 1 – KOMMUNEDIREKTØRENS VURDERING

**Ansatte**

Pr. 31. desember 2023 hadde Bindal kommune 184 ansatte på fast lønn, som utgjorde 158,1 årsverk. Dette er en ansatt og 2,7 årsverk mer enn i 2022. Gjennomsnittlig stillingsprosent pr. ansatt var 86 % i 2023, opp fra 85 % i 2022.

Fra 2019 til 2023 har fordelingen av ansatte og årsverk på de forskjellige arbeidsstedene vært slik, og antallet årsverk på hvert arbeidssted ved slutten av 2022 og 2023 var som følger:

|  |  |  |  |  |  |  |  |
| --- | --- | --- | --- | --- | --- | --- | --- |
| Arbeidssted | Andel bemanning 2019 i % | Andel bemanning 2020 i % | Andel  bemanning  2021 i % | Andel  bemanning | **Andel**  **bemanning** | Årsverk | **Årsverk** |
| 2022 i % | **2023 i %** | 31.12.2022\*) | **31.12.2023\*)** |
| Sentraladm. | 5,58 | 6,78 | 5,99 | 5,52 | **6,0** | 8,6 | **9,5** |
| Oppv./kultur | 4,06 | 2,84 | 3,88 | 3,91 | **4,2** | 6,1 | **6,7** |
| Skole | 15,16 | 16,11 | 16,08 | 14,52 | **15,1** | 22,5 | **23,8** |
| Barnehage | 12,00 | 12,19 | 11,15 | 13,33 | **13,0** | 20,7 | **20,5** |
| Helse/velferd | 6,90 | 7,14 | 6,65 | 6,82 | **7,3** | 10,6 | **11,6** |
| Institusjon | 19,66 | 20,71 | 25,29 | 24,05 | **21,6** | 37,4 | **34,7** |
| Hjemmetj. | 25,10 | 22,76 | 19,7 | 19,74 | **21,9** | 30,7 | **34** |
| Plan/utv. | 11,54 | 11,47 | 11,25 | 12,11 | **10,9** | 18,8 | **17,3** |
| Total | 100 | 100 | 100 | 100 | **100** | 155,4 | **158,1** |

\*) Årsverk pr. 31.12. omfatter alle på fast lønn, også de som er sykemeldt og i svangerskapspermisjon med lønn, og vikar med fast lønn for denne.

Tabellen er basert på status 31. desember. Tallene kan variere fra år til år på grunn av forskjeller fra måned til måned. Dette kan skyldes ledige stillinger, sykemeldinger og svangerskapspermisjoner.

**Sykefravær**

Sykefraværet var i 2023 på 6,6 %, mens det i 2022 var på 7,9 %. Alle tall inkluderer egenmeldt og legemeldt fravær.

I 2023 har vi videreført vårt samarbeid med Arbeidslivssenteret for å redusere fravær og fremme trivsel på arbeidsplassene. Arbeidslivssenteret er et ressurs- og kompetansesenter for et inkluderende arbeidsliv. De kan hjelpe til med å analysere, planlegge og evaluere utfordringer på arbeidsplassen og anbefale tiltak for å bli en mer inkluderende virksomhet.

Vi er tilknyttet NAV Arbeidslivssenter Trøndelag og har vår egen kontaktperson.

Den 3. mai arrangerte vi en temadag i samarbeid med Arbeidslivssenteret. Til denne dagen var lederforumet, tillitsvalgte, verneombud, bedriftshelsetjenesten og legene våre invitert. Temaet for dagen var livsfasepolitikk, omsorg for kollegaer, forebygging av utbrenthet og bruk av bedriftshelsetjenesten. Slike temadager, der vi samles på tvers av avdelinger for å dele erfaringer og diskutere problemstillinger, har vist seg å være svært nyttige.

**Sykefraværsutvikling**

Det totale sykefraværet (egenmeldt og legemeldt) i Bindal kommune i 2023 var på 6,6 %. Til sammenligning var det legemeldte fraværet i kommuner i Norge 7,7 % i 2023 (ks.no). Trekker vi fra det egenmeldte sykefraværet blir det legemeldte fraværet i Bindal 5,2 % i 2023.

**Gjennomsnittsalder**

Pr. 31. desember 2023 var gjennomsnittsalder for ansatte i Bindal kommune på 49 år. For kvinner var den 48,3 år og for menn 51,1 år. I 2022 var gjennomsnittsalderen 48,8 år, 48,7 år for kvinner og 49,1 år for menn.

**Heltidskultur**

En **betydelig andel deltidsansatte** utgjør en utfordring for norske kommuner som arbeidsgivere. I Bindal kommune tilstrebes det å lyse og tilby **heltidsstillinger,** men de økonomiske konsekvensene gjør dette vanskelig. Helse- og omsorgsavdelingen har ved å etablere ny drift og økt antall helgetimer for de ansatte gitt større muligheter for heltidsstillinger. KS har publisert [statistikk om heltid og stillingsstørrelse](https://www.ks.no/fagomrader/statistikk-og-analyse/statistikk-om-heltid--deltid/statistikk-om-heltid-og-stillingsstorrelse/) for kommuner og fylkeskommuner. Tallene er basert på PAI-registeret pr 1. desember 2023. Ifølge denne oversikten har ansatte i helse, pleie og omsorg (turnus) i Bindal 55,4 % heltidsansatte, der gjennomsnittlig stillingsstørrelse er 82,9 %. Det er kun 7 kommuner som er registrert med høyere gjennomsnittlig stillingsstørrelse. Det er verdt å merke at det for en god del kommuner ikke er registrert tall, og at resultatene avhenger av riktig PAI-registrering.

**Andel heltidsansatte i helse, pleie og omsorg (turnus) per 1.desember 2023, oppgitt i %:**

|  |  |  |  |
| --- | --- | --- | --- |
| Kommune | Andel  heltidsansatte | Gjennomsnittlig  stillingsstørrelse | Kommentar |
| Alle kommuner | 34,8 | 71,5 |  |
| Bindal | 55,4 | 82,9 |  |
| Alstahaug | 70,5 | 89,3 | Høyest andel, høyest snitt |
| Brønnøy | 40,4 | 72,7 |  |
| Vefsn | 38,2 | 79,8 |  |
| Nesna | 42,3 | 77 |  |
| Nærøysund | 39,1 | 80,8 |  |
| Namsos | 31,1 | 66,9 |  |
| Rakkestad | 17,4 | 59,2 | Lavest snitt |

**Personvern**

I 2018 fikk personvern ekstra oppmerksomhet etter at EU's personvernforordning trådte i kraft. Selv om personvern ikke var en ny problemstilling, ble det tydeligere fokusert på da det ble klart at brudd på forordningen kunne føre til alvorlige konsekvenser og sanksjoner. Fra høsten 2022 har vi i samarbeid med helgelandskommunene ansatt et felles personvernombud, Ståle Sjøvoll. Dette samarbeidet bidrar til å styrke kvaliteten og kompetansen innenfor personvern og sikre bedre etterlevelse av regelverket i alle kommunene. Personvernombudet fungerer som kontaktperson overfor Datatilsynet i tilfelle avvik i personopplysningssikkerheten. Vi ser at implementeringen av et felles personvernombud vil ha flere positive effekter, inkludert:

* Økt bevissthet om personvern i daglig drift og ved oppstart av nye prosjekter.
* Kontinuerlig fokus på personvern over tid.
* Muligheten til å dele erfaringer og kompetanse, slik at vi kan dra nytte av hverandres beste praksis.
* Gjennomføring av felles opplæringsprogrammer, kursing, og utveksling av rutiner og dokumentasjon.
* Etablering av en mer strukturert tilnærming til arbeidet med personvern, som fremmer effektivitet og etterlevelse av retningslinjer.
* Sikring av at gjeldende lovverk følges og at kommunen har oppdaterte rutiner og prosedyrer på plass for å håndtere eventuelle endringer eller utfordringer som måtte oppstå.

Hver enkelt ansatt bærer ansvaret for korrekt håndtering av personopplysninger. Sektorledere og enhetsledere har det primære ansvaret for å sikre at personvernet overholdes innenfor sine respektive avdelinger. Bindal kommune har gjennomført en kartlegging av handlinger, aktiviteter og systemer som involverer innsamling og lagring av personopplysninger. Dette arbeidet er imidlertid kontinuerlig og krever jevnlig oppdatering og vurdering av nye situasjoner og behov. Som et ledd i dette har vi anskaffet en egen modul i vårt kvalitetssystem, Compilo, dedikert til å dokumentere oversikten, revisjonene og fremtidig arbeid på dette området. Selv om denne modulen ennå ikke er tatt i bruk, ser vi i samarbeid med vårt personvernombud på muligheter for felles opplæring av modulen på tvers av helgelandskommunene.

**Befolkningsutvikling – tall pr. 1. januar**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **2015** | **2016** | **2017** | **2018** | **2019** | **2020** | **2021** | **2022** | **2023** | **2024** |
| 1482 | 1465 | 1473 | 1486 | 1450 | 1426 | 1397 | 1406 | 1391 | 1399 |

Folketallet har falt mye i Bindal de siste tiårene. Utviklingen de siste tre årene har derimot vært positiv.

Denne årsmeldinga er i hovedsak bygget opp på samme måte som tidligere år. Fra og med årsmelding 2018 er tidligere års kap. 2 «økonomi» omdøpt og endret til en «årsberetning» som belyser den pliktige informasjonen, og som er utarbeidet i tråd med bestemmelsene i kommuneloven og forskrift om årsregnskap og årsberetning.

Det er i årsmeldinga lagt vekt på beskrivelser av de ulike tjenester for å kunne gi et bilde av kompleksiteten i kommunens oppgaver. Det er for noen områder vist til KOSTRA-tall som kan gi et bilde av Bindal kommunes ressursbruk sammenlignet med andre kommuner. I tillegg har meldingen et kapittel der sentrale nøkkeltall og årsaksforhold beskrives.

I kapittel 2 årsberetning redegjøres det for den økonomiske situasjonen. I regnskapsskjema samt i sektorenes kapitler er det gjort rede for vesentlige avvik. Det er i løpet av 2023 foretatt budsjettreguleringer som gjelder utgifter og inntekter.

Budsjettdisiplinen i kommunen er god. Det vil dog alltid være rom for forbedringer, og det å ha kunnskap om budsjettet samt føle eierskap til budsjettet er vesentlig når det gjelder budsjettoppfølging og budsjettdisiplin. Samhandlingen med tillitsvalgte er god. 2023 har vært et spesielt år i kommunedirektørens ledergruppe da det har vært større utskifting av ledere grunnet jobbskifter og pensjonering. De tre nye sektorlederne samt ny økonomisjef startet i sine jobber i august 2023. Som ny i en stilling tar det naturligvis tid å sette seg inn i arbeidsoppgaver, og for de som kom utenfra kommunen må man også lære kommunen å kjenne. Vakanser og så stor utskifting har påvirket administrasjonens produktivitet og effektivitet. På tross av dette mener kommunedirektøren at vi i 2023 har fått utført mange av de planlagte oppgaver, og omgivelsene har vist stor forståelse for vår bemanningssituasjon. Det samhandles godt, og forutsetningene for videre samarbeid og utvikling i 2024 ser jeg lyst på.

Vi ser at det for noen kommunale stillinger de siste årene har blitt større utfordringer med å rekruttere. Dette kan man lese og høre om i media fra veldig mange andre kommuner og bedrifter i Norge. Konkurransen om arbeidskrafta er stor. Som følge av dette må vi arbeide enda mer aktivt for å rekruttere samt beholde arbeidstakere. Alle stillinger i en kommune er like viktige for å få utført oppgavene, og levert gode tjenester. I 2023 ble det avholdt et Trondheimstreff som vi har fått gode tilbakemeldinger på. Dette i tillegg til årlige næringslivsdager for ungdom, der næringslivet presenterer seg, er viktig for å vise fram de muligheter som finnes i Bindalssamfunnet. I 2024 skal det arbeides for å få plass flere boliger samt søke om ytterligere midler til bredbånd.

Kommunens langsiktige gjeld har økt betydelig som følge av de investeringer som kommunen har gjort i skole/hall, utbedring av Bindal sykehjem, samlokalisering og omsorgsboliger. Gjeldsutviklingen framkommer under kapittel 2 i meldinga. Dette er investeringer som har forbedret hverdagen for brukere og ansatte, og nå har vi moderne lokaler som er i tråd med dagens krav. Det vil alltid være et visst behov for å investere i nytt, men investeringene de neste årene bør være på et slikt nivå at vår langsiktige lånegjeld reduseres. Gjelden er de siste år blitt redusert år for år.

Bindal kommune er kraftkommune og får også midler fra havbruksfondet. Dette gir oss gode inntekter, og inntektene har gjort at kommunen har vært i stand til å ha et godt og desentralisert tilbud. Dette kan ikke bli en sovepute for oss, og vi må rigge våre tjenester og vår økonomi for framtida. Vi ser at ordninger som konsesjonskraft og havbruksfond er utsatt for ønsker om endringer fra flere. Dette vil kunne ramme oss hardt, og det er en utfordring å være for avhengig av ordninger som vedtas sentralt, og som påvirkes av hvilke holdninger som gjelder i samfunnet. I løpet av våren 2024 skal Regjeringen legge fram et nytt inntektssystem for kommunene. Kommunal- og distriktsminister Erling Sande har varsla større utjevning mellom lav- og høyinntektskommuner. Hvilke endringer som kommer vet vi ikke, men i dette ligger et inntektstap for Bindal kommune. I dag er kommunen svært avhengig av inntekter fra havbruksfondet.

Økonomistyring er et løpende arbeid, og vi står foran tider der det må gjøres reduksjoner i kommunens driftsnivå. Inntekter er i spill, låneforpliktelser har økt, demografi er en utfordring, og brukerbehov øker. Regnskapet for 2023 har mange likheter med regnskapet for 2022, og de økonomiske måleparametere er tilfredsstillende. Dette gjør etter kommunedirektørens mening at vi har gode forutsetninger for å arbeide videre med de økonomiske grep som vi må gjøre.

I budsjettdugnaden for kommunestyret, hovedtillitsvalgte og ledere 23.08.22 ble det orientert om at dersom Bindal kommune hadde hatt samme folketall nå som for 12 år siden så ville vi ha fått 12 millioner kroner i året i økte rammeoverføringer. Dette utgjør 48 millioner kroner i tapte inntekter i økonomiplanperioden.

Siden årtusenskiftet har Bindal mistet ca 530 innbyggere med de store konsekvenser dette har for kommunens inntekter. Det er på ingen måte slik at vi har klart å ta ned utgiftene på samme måte. Dette er heller ikke lett i en kommune med små enheter og få ansatte. Det må en viss grunnbemanning til uavhengig av om vi har 1400, 1600 eller 1800 innbyggere. Stabile kommunale inntekter og stabilt folketall er to av faktorene som er viktige for kommunen.

I vedtatt økonomiplan ligger det med virkning fra 2025 inne udefinerte årlige driftsreduksjoner på kr 6 000 000. Det er høyst usikkert om dette er et endelig behov. Dette avhenger av flere forhold – ikke minst det framtidige inntektsbildet. Budsjettprosessen i 2024 starter tidlig. Formannskapet supplert med to tillitsvalgte er styringsgruppe for budsjettarbeidet, og det skal før sommeren være en budsjettsamling for kommunestyret, hovedtillitsvalgte og ledere.

Bindal kommune får gode tilbakemeldinger på de tjenestene vi utfører, og det er få klager. Likevel vil det alltid være rom for forbedringer, slik at vi kan utvikle kommunen videre.

Jeg retter en stor takk til ansatte som gjør en veldig god jobb for fellesskapets beste. Til slutt vil jeg takke politikere og samarbeidspartnere for et godt samarbeid i året som har gått. Jeg opplever at det i Bindal over år er en god relasjon mellom kommunestyret og administrasjonen, med en felles forståelse for de ulike roller vi har i samspillet.

Bindal, 19.3.24

Knut Toresen

Kommunedirektør

# KAP. 2 – ÅRSBERETNING

**BETRYGGENDE KONTROLL – ETISK STANDARD**

Bindal kommune har vedtatte etiske retningslinjer som et viktig grunnlag for arbeidet vårt. Våre ledere er pålagt å ha etikk høyt på agendaen i møtene med ansatte på alle nivåer. Aktive diskusjoner og åpen dialog om etiske spørsmål er avgjørende for å øke bevisstheten omkring temaet og for å ha et bevisst forhold til etikk i vår daglige praksis. Etikk er også med i kommunens innkjøpsreglement, som en ytterligere forpliktelse til å handle i tråd med våre verdier og etiske standarder.

Den nye kommuneloven har strammet inn kravene til kommunens internkontroll, og det understrekes betydningen av at denne kontrollen skal være systematisk og tilpasset virksomhetens individuelle egenart, størrelse, aktiviteter og risikoprofil. Blant annet forventes det at kommunen etablerer nødvendige rutiner og prosedyrer, samt identifiserer og følger opp avvik og risikoforhold.

Kvalitetssystemet Compilo ble implementert i juni 2013. Compilo er et sentralt verktøy for avviksrapportering, og det spiller en vesentlig rolle i arbeidet med å sikre effektiv kontroll. Selv om det er utfordringer knyttet til å få alle ansatte til å bruke systemet aktivt, arbeides det kontinuerlig med å forbedre bruken av det. Compilo benyttes også til å registrere ulike prosedyrer, og det legges økt vekt på utarbeidelsen av risiko- og sårbarhetsanalyser.

I lys av de strengere kravene i kommuneloven har kommunestyret satt av ressurser til å styrke arbeidet med internkontroll gjennom et utviklingsprogram i prosessledelse i 2023. Dette programmet skulle fokusere spesielt på internkontroll. På grunn av betydelige endringer i ledergruppen ble det imidlertid besluttet å utsette videre gjennomføring av programmet til 2024.

**LIKESTILLING OG DISKRIMINERING**

Tidligere var likestilling primært knyttet til likestilling mellom kvinner og menn. I dag inkluderer begrepet også likestilling mellom ulike etniske grupper, funksjonshemmede, seksuelle og religiøse grupper. I Bindal kommune har vi for øyeblikket ingen formelle målsettinger for likestilling. Vårt mål er å samarbeide for å sikre at alle innbyggere integreres i lokalsamfunnet og gis like muligheter og plikter til deltakelse.

Av de 184 ansatte i kommunen er 138 kvinner (139 i 2022) og 46 menn (44 i 2022). I 2023 hadde kvinnene en gjennomsnittslønn på 583 312 kr (528 820 kr i 2022), mens mennene hadde 643 670 kr (589 632 kr i 2022). Forskjellen i gjennomsnittslønn mellom kjønn skyldes ikke ulik lønn for samme type jobb. Gjennomsnittslønnen for alle ansatte i 2023 var 598 402 kr (543 442 kr i 2022). Funksjonstillegg og variable tillegg (kveld/natt) er ikke medregnet i gjennomsnittslønn.

Kommunedirektøren legger fram årsmelding og årsberetning i ett dokument. Årsberetningen belyser den pliktige informasjonen, og er utarbeidet i tråd med bestemmelsene i kommuneloven og forskrift om årsregnskap og årsberetning. Årsmeldingen gir en utdypet beskrivelse av de enkelte tjenester. Regnskapet ble formelt avlagt 22. februar 2024, og sammen med årsberetningen gir dette en beskrivelse av resultater og utviklingstrekk i driftsregnskapet, investeringsregnskapet og balanseregnskapet. Faktorer som påvirker resultat og finansiell stilling er belyst i noter og utdypende kommentarer til regnskapet.

Regnskapet er avlagt etter regnskapsforskrifter som gjelder for kommuner og fylkes-kommuner.

Frist for avleggelse av årsregnskap er 22. februar, og regnskapet skal være forelagt kommunestyret innen 1.7.

De kommunale forskriftene baserer seg på anordningsprinsippet. Dette tilsier at regnskap skal belastes og godskrives med utgifter og inntekter det året disse oppstår, slik at regnskapstallene for 2023 vedrører dette året.

Det kommunale regnskapet har tre deler:

* **Driftsregnskap**

I driftsregnskapet føres kommunens driftsutgifter og driftsinntekter, herunder renter som en har gjennom året. Driftsregnskapet viser årlige avskrivninger, som er årlige kostnader som følge av forbruk av aktiverte driftsmidler. Avskrivningene påvirker kommunens brutto driftsresultat, men blir nullstilt slik at netto driftsresultat er upåvirket av denne kostnaden. Netto driftsresultat i kommunen er derimot belastet med årets avdrag som er den utgift relatert til forbruk av aktiverte driftsmidler som skal påvirke kommunens driftsresultat etter gjeldende regnskapsregler. Årsaken til at avskrivningene blir vist i regnskapet er bl.a. at beslutningstakere og regnskapsbrukerne skal se denne kostnaden presentert i regnskapet og vurdere denne i forhold til kommunens driftsresultat og avdragsutgifter.

* **Investeringsregnskap**

I investeringsregnskapet føres alle utgifter og inntekter som vedrører nybygg og nyanlegg, samt startlån.

* **Balanseregnskap**

I balanseregnskapet skal status for kommunale eiendeler, gjeld og bokført egenkapital framkomme. I balanseregnskapet er anleggsmidler definert som eiendeler bestemt til varig eie eller bruk for kommunen. Andre eiendeler er omløpsmidler. Anleggsmidler som har en begrenset levetid, blir avskrevet hvert år. I kommunal sektor blir lineære avskrivninger brukt. Dvs. at avskrivningsgrunnlaget blir fordelt likt over avskrivningstiden. De årlige avskrivningene blir dermed like store for det enkelte anleggsmiddel. Avskrivningene starter året etter at anleggsmidlet er tatt i bruk.

|  |  |  |
| --- | --- | --- |
| **Regnskap** |  |  |
| **Tall i 1 kroner** | **Regnskap 2023** | **Regnskap 2022** |
| **Driftsinntekter** |  |  |
| Rammetilskudd | -84 229 903 | -72 352 692 |
| Inntekts- og formuesskatt | -47 902 829 | -60 564 542 |
| Eiendomsskatt | -16 960 097 | -14 073 291 |
| Andre skatteinntekter | -2 969 511 | -2 969 511 |
| Andre overføringer og tilskudd fra staten | -29 565 816 | -30 550 926 |
| Overføringer og tilskudd fra andre | -21 621 501 | -18 765 983 |
| Brukerbetalinger | -6 430 610 | -5 857 581 |
| Salgs- og leieinntekter | -22 518 562 | -18 219 651 |
| **Sum driftsinntekter** | **-232 289 829** | **-223 354 177** |
|  |  |  |
| **Driftsutgifter** |  |  |
| Lønnsutgifter | 116 655 740 | 111 043 242 |
| Sosiale utgifter | 20 750 532 | 19 777 700 |
| Kjøp av varer og tjenester | 53 142 514 | 47 337 960 |
| Overføringer og tilskudd til andre | 14 053 755 | 15 734 480 |
| Avskrivninger | 13 792 700 | 13 610 146 |
| **Sum driftsutgifter** | **218 395 242** | **207 503 528** |
|  |  |  |
| **Brutto driftsresultat** | **-13 894 587** | **-15 850 648** |
|  |  |  |
| **Finansinntekter/Finansutgifter** |  |  |
| Renteinntekter | -4 819 746 | -1 898 000 |
| Utbytter | -38 060 | -37 020 |
| Gevinster og tap på finansielle omløpsmidler | 0 | 0 |
| Renteutgifter | 5 316 502 | 4 483 469 |
| Avdrag på lån | 7 125 466 | 7 091 116 |
| **Netto finansutgifter** | **7 584 162** | **9 639 564** |
|  |  |  |
| Motpost avskrivninger | -13 792 700 | -13 610 146 |
| **Netto driftsresultat** | **-20 103 126** | **-19 821 230** |
|  |  |  |
| **Disponering eller dekning av netto driftsresultat:** |  |  |
| Overføring til investering | 1 818 913 | 1 517 638 |
| Avsetninger til bundne driftsfond | 8 059 896 | 4 065 021 |
| Bruk av bundne driftsfond | -2 484 767 | -5 615 017 |
| Avsetninger til disposisjonsfond | 21 417 540 | 32 101 592 |
| Bruk av disposisjonsfond | -8 708 456 | -12 248 004 |
| Dekning av tidligere års merforbruk | 0 | 0 |
| **Sum disponeringer eller dekning av netto driftsresultat** | **20 103 126** | **19 821 230** |
|  |  |  |
| **Fremført til inndekning i senere år (merforbruk)** | **0** | **0** |

|  |  |  |
| --- | --- | --- |
| **Regnskap** |  |  |
| **Tall i 1 kroner** | **Regnskap 2023** | **Regnskap 2022** |
| **Investeringsutgifter** |  |  |
| Investeringer i varige driftsmidler | 4 846 399 | 27 080 868 |
| Tilskudd til andres investeringer | 0 | 0 |
| Investeringer i aksjer og andeler i selskaper | 1 810 790 | 631 238 |
| Utlån av egne midler | 0 | 0 |
| Avdrag på lån | 0 | 4 194 829 |
| **Sum investeringsutgifter** | **6 657 189** | **31 906 935** |
|  |  |  |
| **Investeringsinntekter** |  |  |
| Kompensasjon for merverdiavgift | -691 937 | -4 838 192 |
| Tilskudd fra andre | -1 066 485 | -4 639 259 |
| Salg av varige driftsmidler | -600 000 | -7 460 731 |
| Salg av finansielle anleggsmidler | -1 094 800 | 0 |
| Utdeling fra selskaper | 0 | 0 |
| Mottatte avdrag på utlån av egne midler | 0 | 0 |
| Bruk av lån | -885 834 | -21 248 248 |
| **Sum investeringsinntekter** | **-4 339 056** | **-38 186 430** |
|  |  |  |
| **Videreutlån** |  |  |
| Videreutlån | 1 182 375 | 17 244 |
| Bruk av lån til videreutlån | -1 182 375 | 0 |
| Avdrag på lån til videreutlån | 806 059 | 1 562 542 |
| Mottatte avdrag på videreutlån | -654 636 | -1 016 553 |
| **Netto utgifter videreutlån** | **151 423** | **563 233** |
|  |  |  |
| **Overføring fra drift og netto avsetninger** |  |  |
| Overføring fra drift | -1 818 913 | -1 517 638 |
| Avsetninger til bundne investeringsfond | 414 396 | 0 |
| Bruk av bundne investeringsfond | 0 | 0 |
| Avsetninger til ubundet investeringsfond | 0 | 40 000 |
| Bruk av ubundet investeringsfond | -1 065 039 | 0 |
| Dekning av tidligere års udekket beløp | 0 | 7 193 901 |
| **Sum overføring fra drift og netto avsetninger** | **-2 469 556** | **5 716 263** |
|  |  |  |
| **Fremført til inndekning i senere år (udekket beløp)** | **0** | **0** |

De største investeringsutgiftene i 2023 har vært:

* Kjøp av Flycoaksjer\* og egenkapitalinnskudd kr 1 810 790
* Terråk vannverk kr 590 848
* Garasje/lager uteavdeling plan og utvikling kr 1 342 473
* Renovering fasiliteter uteavdeling kr 555 250
* Grunnerverv ved Terråk skole kr 550 000

\*Flyco gjelder salg av Torghatten-aksjer

|  |  |  |
| --- | --- | --- |
| **§ 5-8. Balanseregnskapet** |  |  |
| **Tall i 1 kroner** | **Regnskap 2023** | **Regnskap 2022** |
|  |  |  |
| **EIENDELER** |  |  |
|  |  |  |
| **A. Anleggsmidler** | **865 413 271** | **845 393 933** |
|  |  |  |
| I. Varige driftsmidler | **453 153 162** | **462 281 560** |
| 1. Faste eiendommer og anlegg | 447 913 799 | 456 245 131 |
| 2. Utstyr, maskiner og transportmidler | 5 239 364 | 6 036 430 |
|  |  |  |
| II. Finansielle anleggsmidler | **49 554 652** | **47 656 123** |
| 1. Aksjer og andeler | 42 690 789 | 40 879 999 |
| 2. Obligasjoner | 0 | 0 |
| 3. Utlån | 6 863 863 | 6 776 124 |
|  |  |  |
| IV. Pensjonsmidler | **362 705 457** | **335 456 250** |
|  |  |  |
| **B. Omløpsmidler** | **187 310 162** | **163 858 330** |
|  |  |  |
| I. Bankinnskudd og kontanter | **120 085 183** | **107 301 177** |
|  |  |  |
| III. Kortsiktige fordringer | **67 224 980** | **56 557 153** |
| 1. Kundefordringer | 13 139 084 | 7 596 055 |
| 2. Andre kortsiktige fordringer | 13 412 368 | 24 497 419 |
| 3. Premieavvik | 40 673 528 | 24 463 679 |
|  |  |  |
| **Sum eiendeler** | **1 052 723 433** | **1 009 252 263** |

|  |  |  |
| --- | --- | --- |
| **EGENKAPITAL OG GJELD** |  |  |
|  |  |  |
| **C. Egenkapital** | **-459 985 188** | **-433 267 332** |
|  |  |  |
| I. Egenkapital drift | **-143 231 180** | **-124 946 967** |
| 1. Disposisjonsfond | -123 615 896 | -110 906 811 |
| 2. Bundne driftsfond | -19 615 285 | -14 040 156 |
| 3. Merforbruk i driftsregnskapet |  | 0 |
|  |  |  |
| II. Egenkapital investering | **-1 821 137** | **-2 471 780** |
| 1. Ubundet investeringsfond | -1 406 741 | -2 471 780 |
| 2. Bundne investeringsfond | -414 396 | 0 |
| 3. Udekket beløp i investeringsregnskapet | 0 | 0 |
|  |  |  |
| III. Annen egenkapital | **-314 932 871** | **-305 848 585** |
| 1. Kapitalkonto | -314 995 603 | -305 911 317 |
| 2. Prinsippendringer som påvirker arbeidskapital drift | 62 732 | 62 732 |
| 3. Prinsippendringer som påvirker arbeidskapital investering | 0 | 0 |
|  |  |  |
| **D. Langsiktig gjeld** | **-552 196 619** | **-543 329 776** |
|  |  |  |
| I. Lån | **-199 529 894** | **-207 317 218** |
| 1. Gjeld til kredittinstitusjoner | -199 529 894 | -207 317 218 |
| 2. Obligasjonslån | 0 | 0 |
| 3. Sertifikatlån | 0 | 0 |
|  |  |  |
| II. Pensjonsforpliktelse | **-352 666 725** | **-336 012 558** |
|  |  |  |
| **E. Kortsiktig gjeld** | **-40 541 626** | **-32 655 155** |
|  |  |  |
| I. Kortsiktig gjeld | **-40 541 626** | **-32 655 155** |
| 1. Leverandørgjeld | 0 | 0 |
| 2. Likviditetslån | 0 | 0 |
| 3. Derivater | 0 | 0 |
| 4. Annen kortsiktig gjeld | -40 541 626 | -32 655 155 |
| 5. Premieavvik | 0 | 0 |
|  |  |  |
| **Sum egenkapital og gjeld** | **-1 052 723 626** | **-1 009 252 263** |
|  |  |  |
| **F. Memoriakonti** | **0** | **0** |
|  |  |  |
| I. Ubrukte lånemidler | 953 852 | 3 022 061 |
| II. Andre memoriakonti | 0 | 440 000 |
| III. Motkonto for memoriakontiene | -953 852 | -3 462 061 |

**Driftsregnskapet**

|  |  |  |  |  |
| --- | --- | --- | --- | --- |
| **Resultat (tall i 1000 kr)** | **Regnskap 2023** | **Rev. Budsjett 2023** | **Budsjett-avvik** | **Regnskap 2022** |
| Driftsinntekter | 232 290 | 219 812 | 12 478 | 223 354 |
| Driftsutgifter | 218 395 | 217 440 | 955 | 207 503 |
| **Brutto driftsresultat** | **13 895** | **2 372** | 11 523 | **15 851** |
|  |  |  |  |  |
| Finansutgifter | 12 442 | 12 962 | -520 | 11 575 |
| Finansinntekter | 4 858 | 2 622 | 2 236 | 1 935 |
| Motpostavskrivninger | 13 793 | 8 922 | 4 871 | 13 610 |
| **Netto driftsresultat** | **20 103** | **954** | **19 149** | **19 821** |
| **% av driftsinntekter** | **8,65** | **0,43** |  | **8,9** |
|  |  |  |  |  |
| + premieavvik | 15 135 | 14 992 |  | 2 989 |
| **Korrigert netto driftsresultat** | **4 968** | **-14 038** |  | **16 832** |
| **i % av driftsinntekter** | **2,14** | **-6,39** |  | **7,54** |
| Overført til investeringsregnskapet | 1 819 | 2 568 |  | 1 518 |
| Dekning av tidligere års | 0 | 0 |  | 0 |
| Avsetning bundne fond | 8 060 | 6 860 |  | 4 065 |
| Bruk bundne fond | -2 485 | -4 111 |  | 5 615 |
| Budsjettert avsetning frie fond | 24 334 | 24 334 |  | 29 758 |
| Budsjettert bruk av frie fond | -28 697 | -28 697 |  | 12 248 |
| Mindreavsetning disposisjonsfond | -2 926 |  |  | 2 344 |
| Mindrebruk av disposisjonsfond | 19 989 |  |  |  |
| **Balanse** | **0** | **0** | **0** | **0** |

**Årets regnskapsresultat**

|  |  |  |  |
| --- | --- | --- | --- |
| **Ansvar** | **Tekst** | **Resultat i forhold til budsjett** | **Sum** |
| 11 | Sentrale styringsorganer og fellesutgifter | Positivt | 1 061 990 |
| 12 | Oppvekst og kultur | Positivt | 775 978 |
| 13 | Helse og velferd | Positivt | 4 613 602 |
| 14 | Plan og ressurs | Negativt | -5 280 473 |
| 18 | Frie inntekter og finans | Positivt | 9 704 622 |
|  | **MINDREFORBRUK** |  | **10 875 719** |

**Hovedårsak til positivt resultat i forhold til budsjett, ansvar 1.1.:**

|  |  |  |
| --- | --- | --- |
| Mindreforbruk IT | kr | 973 881 |
| Merforbruk godtgjørelse folkevalgte | kr | -61 357 |
| Mindreforbruk serviceavdelingen | kr | 50 152 |
| Mindreforbruk fellesutgifter | kr | 244 843 |
| Merforbruk økonomiavdelingen | kr | -189 324 |
| Sum | kr | 1 018 195 |

**Hovedårsak til positivt resultat i forhold til budsjett, ansvar 1.2.:**

|  |  |  |
| --- | --- | --- |
| Merforbruk Terråk skole/SFO | kr | -84 004 |
| Merforbruk Terråk barnehage | kr | -225 623 |
| Mindreforbruk Bindalseidet barnehage | kr | 281 397 |
| Merforbruk Kjella barnehage | kr | -124 976 |
| Merforbruk Bindalseidet skole | kr | -48 835 |
| Mindreforbruk barnevern | kr | 325 613 |
| Mindreforbruk introduksjonsordning/ytelse til livsopphold/tilskudd | kr | 551 684 |
| Merforbruk PPT – grunnskole | kr | -101 670 |
| Mindreforbruk skoleskyss | kr | 144 255 |
| Sum | kr | 717 841 |

**Hovedårsak til positivt resultat i forhold til budsjett, ansvar 1.3.:**

|  |  |  |
| --- | --- | --- |
| Mindreforbruk legetjenesten | kr | 718 937 |
| Mindreforbruk helsestasjonen | kr | 340 967 |
| Merforbruk jordmor | kr | -541 856 |
| Mindreforbruk NAV | kr | 784 423 |
| Merforbruk helse og velferdsadministrasjon | kr | -1 402 292 |
| Mindreforbruk hjemmetjenesten | kr | 1 985 108 |
| Mindreforbruk Bindal sykeheim | kr | 2 619 468 |
| Sum | kr | 4 504 755 |

**Hovedårsak til negativt resultat i forhold til budsjett, ansvar 1.4:**

|  |  |  |
| --- | --- | --- |
| Mindreforbruk plan og utvikling adm. | kr | 154 522 |
| Merforbruk kommunale boliger og lokaler | kr | -4 087 751 |
| Merforbruk tilrettelegging og bistand næringslivet | kr | -400 700 |
| Merforbruk omstillingsmidler Bindal kommune | kr | -545 666 |
| Merforbruk/merinntekt VAR-områdene | kr | -351 302 |
| Sum | kr | -5 230 897 |

**Hovedårsak til positivt resultat i forhold til budsjett, ansvar 1.8.:**

|  |  |  |
| --- | --- | --- |
| Mindreforbruk renter/avdrag | kr | 2 725 814 |
| Premieavvik/premiefond | kr | 1 175 895 |
| Startlån | kr | -318 150 |
| Merinntekt konsesjonskraftsalg | kr | 537 044 |
| Merinntekter eiendomsskatt | kr | 247 530 |
| Merinntekt skatt/rammetilskudd | kr | 5 265 482 |
| Sum | kr | 9 633 615 |

**Avvik sett oppimot bevilgningsoversikter**

I bevilgningsoversikt drift er det vesentlige avvik mellom regnskap og budsjett på posten Inntekts- og formuesskatt, kr 4 087 829,-, som skyldes at vi fikk større skatteinntekter enn budsjettert. Avvik på posten Sum bevilgninger til drift, kr 12 582 551,-, skyldes i hovedsak overbudsjettering på lønn/pensjon med kr 6.627.978,- mindrebudsjettering refusjoner med kr 1.317.742,- mindrebudsjettering salg av varer og tjenester, gebyrer og lignende med kr 2.590.459,- og mindrebudsjettering på andre statlige overføringer med kr 5.398.285,-. Posten Renteinntekter har et avvik på kr 2 232 113,- som i hovedsak skyldes større renteinntekter enn budsjettert. Renteutgifter har et avvik på kr 595 885,- som skyldes høyere renteutgifter enn budsjettert.

I bevilgningsoversikt investering er det vesentlig avvik mellom regnskap og budsjett på Investering i varige driftsmidler med kr 2 185 206 som i hovedsak skyldes mindreforbruk på Terråk vannverk/vannledning med kr 351 649,-, mindreforbruk renovering fasiliteter uteavdeling med kr 755.152,- , mindreforbruk på gangs- og sykkelvei Terråk skole med

kr 702.164,- i forhold til budsjett samt manglende budsjettering mvakompensasjon med

kr 691.000,-. Det er videre vesentlig avvik mellom regnskap og budsjett på Bruk av lån med kr 2.067.066 som skyldes mindre bruk av lån på prosjektene Terråk vannverk/vannledning med kr 351.657,-, Renovering fasiliteter uteavdeling med kr 1.310.403 og prosjekt Garasje/ strøsand med kr 405.005.-.

**Netto resultatgrad**

Driftsresultatet framkommer som differansen mellom kommunens utgifter og inntekter. Driftsresultatet tilsvarer det kommunen har av handlefrihet til investeringer og avsetninger.

Tabellen nedenfor angir kommunens driftsinntekter, netto driftsresultat i perioden i kroner og netto driftsresultat i prosent av sum driftsinntekter.

|  |  |  |  |  |
| --- | --- | --- | --- | --- |
|  | **2020** | **2021** | **2022** | **2023** |
| Sum driftsinntekter (DI) | 213 931 753 | 199 257 348 | 223 354 177 | 232 289 829 |
| Netto driftsresultat (ND) | 20 178 714 | 10 690 123 | 19 821 230 | 20 103 126 |
| **Netto resultatgrad (ND/DI)** | **9,43 %** | **5,36 %** | **8,87 %** | **8,65 %** |
| Premieavvik | 1 827 210 | 5 281 436 | 2 989 163 | 15 135 146 |
| **Korrigert netto resultatgrad (korrigert for premieavvik)** | **10,29 %** | **2,71 %** | **7,54 %** | **2,14 %** |

Netto resultatgrad forteller hvor stor del av driftsinntektene som kan benyttes til finansiering av investeringer og avsetninger.

Gjennomsnittlig netto resultatgrad i økonomiplanperioden var 8,08 %.

**Skatte- og rammetilskuddsgrad**

* viser hvor stor del av kommunens driftsutgifter som dekkes av skatteinntektene og rammetilskuddet.

|  |  |  |  |  |
| --- | --- | --- | --- | --- |
|  | **2020** | **2021** | **2022** | **2023** |
| Rammetilskudd | 80 350 296\* | 78 833 074 | 72 352 692 | 84 229 903 |
| Skatteinntekter | 38 969 633 | 38 310 567 | 60 564 542 | 47 902 829 |
| Skatt- og rammetilskuddsgrad | 61,34 % | 65,46 % | 64,00 % | 60,50 % |

\*) Inkl. kr 3 794 529 i ekstra Covid-19-skjønnsmidler fra staten

**Kraftrelaterte inntekter**

|  |  |  |  |  |
| --- | --- | --- | --- | --- |
|  | **2020** | **2021** | **2022** | **2023** |
| Konsesjonskraftsalg | 2 829 858 | 3 483 346 | 3 405 474 | 5 837 044 |
| Konsesjonsavgifter | 2 969 511 | 2 969 511 | 2 969 511 | 2 969 511 |
| Eiendomsskatt på kraftanlegg | 10 346 710 | 11 245 621 | 9 287 910 | 11 641 357 |
| Naturressursskatt | 6 255 788 | 6 293 972 | 7 543 289 | 6 153 615 |
| **Sum kraftrelaterte inntekter** | **22 401 867** | **23 992 450** | **23 206 184** | **26 601 527** |

**Havbruksfond**

|  |  |  |  |  |
| --- | --- | --- | --- | --- |
|  | **2020** | **2021** | **2022** | **2023** |
| Havbruksfond | 19 264 490 | 11 141 921 | 25 059 796 | 14 811 531 |

**ARBEIDSKAPITAL**

Arbeidskapitalen er differansen mellom omløpsmidler og kortsiktig gjeld, og gir et godt bilde av kommunens økonomiske handlefrihet. Arbeidskapitalens driftsdel beskriver kommunens likvide stilling og er definert som:

Sum omløpsmidler (OM)

* fond (eks disposisjonsfond)
* ubrukte lånemidler (ULÅN)
* kortsiktig gjeld (KG)

= Arbeidskapitalens driftsdel

Tabellen nedenfor viser utviklingen av arbeidskapitalens driftsdel.

|  |  |  |  |  |  |  |
| --- | --- | --- | --- | --- | --- | --- |
|  | **2019** | **2020** | **2021** | | **2022** | **2023** |
| OM | 161 559 108 | 160 615 071 | | 158 029 780 | 163 858 330 | 187 310 162 |
| - fond | 14 945 368 | 15 567 991 | | 15 590 152 | 14 040 156 | 19 615 285 |
| -ULÅN | 30 258 482 | 23 748 308 | | 18 502 308 | 3 022 061 | 953 852 |
| -KG | 42 471 941 | 32 576 363 | | 36 883 850 | 32 655 155 | 40 541 626 |
| =AK drift | 73 883 317 | 88 722 409 | | 87 053 470 | 114 140 958 | 126 199 399 |

**Langsiktig gjeld**

Tabellen nedenfor viser utviklingen i kommunens langsiktige gjeld, ekskl. startlån i % av driftsinntekter og pr. innbygger.

|  |  |  |  |  |  |
| --- | --- | --- | --- | --- | --- |
|  | **2019** | **2020** | **2021** | **2022** | **2023** |
| Lån (LG) | 178 385 270 | 217 224 233 | 206 725 757 | 200 508 816 | 193 527 551 |
| % av driftsinntekter (LG/DI) | 91,36 % | 101,54 % | 103,75 % | 89,77 % | 83,31 % |
| Pr. innbygger | 125 095 | 155 493 | 147 031 | 144 147 | 138 333 |
| Innbyggere 31.12 | 1 426 | 1 397 | 1 406 | 1 391 | 1 399 |

KAP. 3 – SENTRALADMINISTRASJONEN

Budsjettpremisser for 2023 var: 3 årsverk i økonomiavdelingen, 1 årsverk IT, 0,5 årsverk informasjon og 4,1 årsverk i sentraladministrasjon. Sentraladministrasjon ble i 2023, med noe redusert bemanning på økonomiavdelingen, driftet etter premissene.

**Politisk**

Antall saker og møter i politiske organ:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2019** | | **2020** | | **2021** | | **2022** | | **2023** | |
|  | **Møter** | **Saker** | **Møter** | **Saker** | **Møter** | **Saker** | **Møter** | **Saker** | **Møter Saker** | |
| Kommunestyre | 8 | 141 | 7 | 112 | 8 | 95 | 9 | 101 | 8 | 105 |
| Formannskap | 10 | 57 | 11 | 56 | 9 | 60 | 10 | 65 | 8 | 49 |
| Fondsstyre | 4 | 8 | 1 | 1 | 5 | 14 | 5 | 19 | 3 | 11 |
| Adm.utvalg |  |  | 1 | 2 | 2 | 6 | 4 | 13 | 2 | 5 |
| Rådet |  |  |  |  |  |  | 5 | 16 | 3 | 13 |

Rapportering for rådet for mennesker med nedsatt funksjonsevne og eldre ble tatt inn i oversikten fra 2022. Budsjettpremisser for 2023 innebar 7 kommunestyremøter (samt et mulig ekstraordinært møte) og 6 møter i formannskapet. De planlagte møter er blitt avholdt med tillegg av ekstraordinære møter.

**Arbeidsmiljøutvalget (AMU)**

I 2023 ble det holdt 2 møter i AMU. Følgende saker ble behandlet:

årsrapport arbeidsmiljøutvalget, avviksrapporter, tilsyn- oppfyllelse av vedtak, rapportering om sykefravær, plan for HMS-opplæring, orientering om Trafikksikker kommune, orientering om ANT HMS § bedriftshelse, valg av AMU-medlemmer, budsjett og økonomiplan 2024-2027.

**Bedriftshelsetjenesten** **(BHT)**

Sør-Helgeland Bedriftshelsetjeneste SA ble i 2023 fusjonert med [ANT HMS § Bedriftshelse AS.](https://ant.no/) For oss innebærer det at vi i stor grad har de samme kontaktpersonene i bedriftshelsetjenesten som tidligere, men fusjoneringen gjør at vi får tilgang på digitale ressurser, og muligheter for tilgang til en større bredde av kompetanse. Kravet om hva virksomhetene skal bruke BHT til er mer tydeliggjort jfr. den nye forskriften som tredde i kraft januar 2023. Det rettes fokus mot et mer målrettet tilbud til bedriftene som baserer seg på kartlagte risikoforhold. I 2024 vil vi derfor gjennomføre risikovurderinger. De funn som fremkommer vil danne grunnlaget for råd/anbefaling om ytterligere bistand fra bedriftshelsetjenesten i kommende år.

I løpet av 2023 har BHT hatt kontordager for ansatte som søker råd og veiledning. De har aktivt deltatt i AMU- møter, gjennomført målrettede helsekontroller, utført arbeidsmiljøundersøkelser, bistått i sykefraværsoppfølging og deltatt i arbeidet med psykososialt arbeidsmiljø i flere avdelinger. Fysioterapeut har gjennomført kurs i forflytningsteknikker, og det er gjennomført regelmessige vernerunder. I tillegg har BHT hatt innlegg under den årlige temadagen i mai.

**Serviceavdelingen**

Digitalisering av saksbehandling - I løpet av 2023 gjennomførte vi et forprosjekt for å vurdere mulighetene for ytterligere digitalisering av saksbehandlingen blant medlemskommunene i Digitale Helgeland. Målet var å legge til rette for enklere samhandling på tvers av avdelinger og kommuner, med fokus på automatisering av saksprosesser og forbedring av daglig saksbehandling.

Bindal kommune er en del av det regionale arkivnettverket “Arkiv i Nordland”, som inkluderer alle kommuner i Nordland. Vi deltok i to årlige fysiske samlinger for å diskutere aktuelle problemstillinger innenfor arkivfaget. I tillegg har vi jevnlige digitale samlinger for opplæring, kurs og erfaringsutveksling om felles utfordringer. Mot slutten av 2023 etablerte vi et lokalt arkivnettverk med de fem sørligste Helgelandskommunene: Brønnøy, Bindal, Sømna, Vega og Vevelstad. Dette nettverket gir oss muligheten til å jobbe praktisk med arkivplanen og andre arkivspørsmål. Vi konkluderte med at “Arkiv i Nordland” ble for stort for dette formålet.

Intern kompetanseheving - For å styrke kompetansen til ledere, saksbehandlere og arkivtjenesten, gjennomførte vi i 2023 et kurs i kommunal saksbehandling i Forvaltningsloven og Offentlighetsloven. Advokat Kurt O. Bjørnnes ble leid inn for å holde kurset, noe som bidro til økt kunnskap og bevissthet blant våre ansatte. I tillegg har vi i 2023 gjennomført Elements-Kafèer hver 14. dag for å styrke ledere og saksbehandlere i bruk av kommunens sak- og arkivsystem.

Kommunestyre- og fylkestingsvalg - I 2023 ble det avholdt kommunestyre- og fylkestingsvalg, noe som krever betydelige ressurser gjennom hele valgåret. Ansatte fra ulike sektorer og valgmedarbeidere blant våre innbyggere bidro til gjennomføringen, noe som er avgjørende for å sikre en trygg og pålitelig valgprosess. Det gjennomføres risikoanalyser for å vurdere potensielle utfordringer og planlegges for å håndtere ulike situasjoner. IT-sikkerhet har de siste årene fått betydelig økt fokus. Valggjennomføringen gikk smidig, og det var ingen klager verken under eller etter valget.

**Økonomiavdelingen**

Økonomiavdelingen har på vegne av kommunedirektøren ansvar for kommunens regnskap og lønnsutbetaling, budsjett og økonomiplan samt finansforvaltning. Avdelingen skal sørge for å videreutvikle budsjett- og rapporteringsverktøy i tråd med virksomhetens behov. Det arbeides med kvalitet og god service til organisasjonen og til våre innbyggere. Økonomiavdelingen har i 2023 hatt 3 stillinger, men hatt redusert bemanning gjennom året på grunn av sykefravær og skifte av økonomisjef. Ny økonomisjef ble tilsatt 21. august. Avdelingen har derfor i stor grad satt søkelys på å ivareta de løpende oppgaver. Arbeidet med digitalisering av økonomisystemet har fortsatt, men i redusert grad. Digitalisering og krav til effektivisering gjør opplæring ute i enhetene og budsjettoppfølging viktig fremover.

**IT**

Vi har siden høsten 2022 jobbet mye med etablering av felles IKT-løsning i Kystriket (Bindal, Brønnøy, Vega, Vevelstad og Sømna). Vi har en person som utgjør IT-avdelingen, og det sier seg selv at ved langvarig fravær av denne personen så har vi en stor utfordring. Ikke minst når det gjelder sikkerhet, krav til digitalisering og tilgjengelighet på systemene. De nye byggene har ført til mye ekstra arbeid – også når det gjelder framtidig drift. I kommunestyresak 92/2023 ble samarbeidsavtalen om kommunalt oppgavefellesskap – Kystriket IKT vedtatt.

Felles mål for oppgavefellesskapet er:

Kommunalt ansatte, innbyggere og næringsliv på Sør-Helgeland skal ha tilgang til brukervennlige, fremtidsrettede, effektive og sikre kommunale digitale løsninger.

Ytterligere konkretisert innebærer dette:

* Vi skal ha gode, effektive og brukervennlige digitale løsninger og tjenester til ansatte, innbyggere og næringsliv.
* Vi skal ha en fleksibel og sikker driftsplattform.
* Vi skal ha riktig kompetanse og tilstrekkelige ressurser.
* Vi skal ha fremtidsrettet, økonomisk og effektiv drift.
* Vi skal ha god samhandling mellom borger og kommunen.
* Vi skal ha god samhandling internt i kommunene.
* Vi skal tilstrebe felles innkjøp av IKT-tjenester.

Samarbeidsavtalen legger til grunn at alle samarbeidspartene bidrar aktivt for å oppfylle formålet med oppgavefellesskapet og til å få oppgavene utført. I 2024 skal det nye samarbeidet være på plass.

**Digitale Helgeland**

Bindal og 15 andre kommuner på Helgeland inngikk i februar 2020 en forpliktende samarbeidsavtale rundt digitalisering, og prosjektet Digitale Helgeland ble etablert. Det er ansatt medarbeidere i samsvar med de oppgaver som skal løses, og den økonomi som ligger til grunn. Digitaliseringstakten nasjonalt blir stadig høyere, og skal vi henge med må vi jobbe sammen. Det er ikke gjennomførbart for lille Bindal alene. I 2023 ble kommunene enige om å gjøre Digitale Helgeland om fra prosjekt til ordinær drift. Det er nå opprettet et oppgavefellesskap mellom kommunene. Digitale Helgeland er fremdeles i en utviklingsfase, der det samhandles godt. Ambisjonene er store, og disse må tilpasses de økonomiske midler som er avsatt. Kommunedirektørene utgjør styre i Digitale Helgeland, og det er jevnlige styremøter.

Målet med samarbeidet:

* Å bygge opp under Helgeland som et attraktivt sted å bo og jobbe.
* Vi skal levere de samme tjenestene til alle innbyggere i Helgeland.
* Felles innkjøp og offentlige anskaffelser/stordriftsfordeler på f.eks innkjøp.
* Utnytte ressurser og kompetanse på tvers av kommunegrensene.
* Dra nytte av våre styrker og forskjeller.
* Styrke den digitale kompetansen i hele Helgeland.
* Dele kompetanse.
* Ta i bruk nasjonale fellesløsninger.
* Gjøre det enklere for Helgeland å ta i bruk de løsningene som finnes i teknologi og kompetanse.
* Sikre bedre kompetanse hos ansatte i kommunene på hele Helgeland.

Digitale Helgelands nettside sier mer om samarbeidet. Protokoller fra styremøtene legges ut der, slik at alle kan se hva vi arbeider og konkluderer med.

[Digitale Helgeland (digihelgeland.no)](https://digihelgeland.no/)

# KAP. 4 - OPPVEKST OG KULTUR

**Generelt**

Evaluering av budsjettpremisser

**Premisser lagt i budsjett for 2023:**

* Ansvar 1200 oppvekst og kultur har 6,17 årsverk i 2023. Dette er årsverk knyttet til oppvekstkontor, kulturskole, bibliotek, logoped og kulturadministrasjon.
* 24 elever i kulturskolen.

Status 2023:

* Antall årsverk ble redusert til 5,17 årsverk i løpet av 2022 på bakgrunn av oppsigelser. Vi lyktes ikke i å rekruttere nye ansatte til de stillingene.
* Fra høsten 2023 var det 16 elever i kulturskolen.

Det overordnede målet for oppvekst- og kultursektoren er blant annet fortsatt å drive skolen og barnehager i samsvar med de lover og forskrifter som gjelder, og på best mulig måte innenfor de ressursrammer som er tildelt. I kommuneplanens samfunnsdel for Bindal kommune er følgende 2 hovedmål viktige for sektoren:

Oppvekstsvilkår: *Hovedmålet er at barn og unge i Bindal kommune skal ha et oppvekstmiljø som er trygt og som gir gode utviklingsmuligheter, slik at de blir rustet til å møte samfunnets utfordringer. Dette skal gi positive opplevelser som gjør Bindal til en god kommune å bo i.*

Kultur: *Bindal kommune skal legge til rette for et variert kultur- og idrettsliv som gir trivsel, egenaktivitet og opplevelser for alle. Frivillige lag og foreningers virksomhet er verdifull for utviklingen av kulturlivet i Bindal kommune, og skal stimuleres.*

**KOSTRA-tall 2023**

|  |  |
| --- | --- |
| **Hva** | **%** |
| Barn med barnehageplass | 100% |
| Elever i SFO | 24,1% |
| Elever som får skoleskyss | 43% |
| Barn med plass i kommunal kulturskole | 12,8% |
| Besøk per kinoforestilling | 15,7% |

**Regnskap 2023**

Regnskap for 2023 viser et avvik fra revidert budsjett fordelt slik:

|  |  |
| --- | --- |
| **Ansvar** | **Kr** |
| 1200 Oppvekst og kultur | 947 247,72,- |
| 1. råk skole og SFO | - 99 815,- |
| 1. dal barnehage | -71 454,- |

Hovedårsakene til positivt/negativt resultat i forhold til budsjett er følgende:

1200: Mindreforbruket på oppvekst og kultur skyldes i hovedsak reduserte kostnader til barnevernet og økte statlige tilskudd i forbindelse med bosetting av flyktninger.

1210: Merforbruk i forhold til budsjett på nesten kr 100 000,- som i hovedsak skyldes mindre inntekter på SFO på grunn av utvidet gratistilbud inntil 12 timer for 1. og 2. trinn, og merkostnader SPK og KLP.

1290: Det er nyanser mellom barnehagene. Overforbruk Terråk og Kjella og mindreforbruk Bindalseidet. Mindreforbruket skyldes i hovedsak reduksjon i stillinger. Overforbruket skyldes i hovedsak lønn vikar og lønn ved sykdom.

**Oppvekst- og kulturkontoret**

Oppvekst- og kulturkontoret har det kommunale ansvaret for skolen, barnehagen, spesialundervisningen som tas hånd om av den private grunnskolen på Bindalseidet, voksenopplæringen, logoped, flyktningearbeid, kulturskolen, bygdetun/museum, kirke, bibliotek, ungdomsråd og det øvrige kulturområdet. Oppvekst- og kulturkontoret har i tillegg det overordnede ansvaret for drift og vedlikehold av BTI-modellen (Bedre tverrfaglig innsats) og stafettloggen.

**Bindal barnehage**

I kommuneplanens samfunnsdel er det satt noen mål som beskriver en god barnehage.

Hovedmålet er: Barn og unge skal ha et oppvekstmiljø som er trygt og som gir gode utviklingsmuligheter, slik at de blir rustet til å møte samfunnets utfordringer. Dette skal gi positive opplevelser som gjør Bindal til en god kommune å bo i.

Som delmål 1 står pkt. 3a: *«Bindal barnehage skal ha et helhetlig barnehagetilbud som skaper tillit hos foreldre og som er et trygt oppholdssted for barna Barnehagen skal ha et kvalitetsmessig godt pedagogisk innhold som utvikler bar og forbereder for skole og samfunn. Kommunen skal ha barnehageplasser til alle som ønsker det»*.

|  |  |
| --- | --- |
| **Resultatindikatorer:** | **Status:** |
| Full barnehagedekning med tilfredsstillende åpningstider. | Alle som søkte barnehageplass i 2023 fikk dette innvilget. Noen måtte imidlertid vente med oppstart til 1.1.2024. Dette pga. klargjøring av tilleggslokaler på Kjella. Åpningstidene er regulert og fastsatt av samarbeidsutvalgene. |
| Pedagoger i alle pedagogstillinger | Ved alle tre barnehagene har vi ansatte på dispensasjon fra utdanningskravet på stillinger som pedagogisk leder. Dette i slike stillingsstørrelser:  Bindalseidet – 45 %  Kjella – 37 %  Terråk – 74 %  Dispensasjonene gjelder barnehageåret 2023 / 2024. |
| Tilstrekkelig personaltetthet | Som alle år har barnehagene tilpasset sin bemanning til det enhver tid gjeldende barnetall og barn med særskilte behov. Utfordringene er merkbare mht. å rekruttere arbeidskraft. |
| Utvikle kvalitet gjennom Beste Praksis (BP) | Nytt tema med oppstart 1.1.2024.   * Bruk av digitale verktøy i temaarbeid. * En god tilbakemeldingskultur, veilede barna til selvstendighet i av og påkledningssituasjoner. * Det jobbes med språkstimulerende og alternativ supplerende kommunikasjon (ASK) i matsituasjonen. |
| Godkjent trafikksikkerhetsplan | Alle de tre enhetene er godkjente som trafikksikre barnehager. |
| Bedre tverrfaglig innsats (BTI) | Barnehagene arbeider etter å sikre tidlig innsats i henhold til vedtatt plan. Stafettlogg benyttes. Barnehagene har også program knyttet opp mot forebygging av vold og seksuelle overgrep. (Æ E MÆ og Snakke sammen). |

Delmål 2 er pkt. 3d. «*Det skal gis en ordinært og tilpasset undervisning som reduserer behovet for spesialundervisning – tidlig innsats. Det skal utvikles gode støttesystemer og godt tverrfaglig samarbeid*»

|  |  |
| --- | --- |
| **Resultatindikatorer:** | **Status:** |
| Barnehageteam | Styrer deltar i tverrfaglig drøftingsteam. I tillegg har vi regelmessige kontaktpunkter med PPT via telefon, Teams, Join og fysiske møter. Barnehagens ansatte hadde også jevnlig undervisning og veiledning fra helsesykepleier og kommunepsykolog. Som følge av sykemeldinger ble dette noe amputert på slutten av året. |
| Bruk av Språkløyper (UDIR) | Ikke benyttet i 2023. |

Delmål 3 er pkt. 3e. «*Skole og barnehage skal være sentrale aktører i nærmiljøet, bidra til godt samspill med lokalsamfunnet.*

|  |  |
| --- | --- |
| **Resultatindikatorer:** | **Status:** |
| Barnehagen er godt besøkt ved ulike arrangementer. | Oppleves positivt og er godt besøkt. |
| Livsgledebarnehage, avdeling Terråk) | Ikke mye besøk på sykehjemmet, men forhåpentligvis kommer vi sterkere tilbake. |

Delmål 4 er pkt. 3f. «*Det skal være et godt skole- og barnehagetilbud i kommunen, med en klar definisjon av nærskoler og skolekretsgrenser* *– en minstestørrelse på skoler og barnehager må vurderes»*

|  |  |
| --- | --- |
| **Resultatindikatorer:** | **Status:** |
| Årlig nasjonal brukerundersøkelse barnehage (Udir) | Gjennomført – se resultat under |

Foreldreundersøkelsen 2023: På alle spørsmål svarer foreldrene på en 5-punkts skala fra helt enig til helt uenig og svært fornøyd til svært misfornøyd. 5 er beste «karakter».

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Resultat: | | | | | | | | | | |
|  | Svarprosent | Ute- og  innemiljø | Relasjon  mellom barn  og voksen | Barnets trivsel | Informasjon | Barnets  utvikling | Medvirkning | Henting og  levering | Tilvenning og  skolestart | Tilfredshet |
| Nasjonalt | 65,9 % | 4,2 | 4,5 | 4,8 | 4,3 | 4,7 | 4,3 | 4,4 | 4,5 | 4,5 |
| Bindal | 60 % | 4,0 | 4,3 | 4,7 | 4,1 | 4,5 | 4,1 | 4,3 | 4,0 | 4,3 |
| Bindalseidet | 70 % | 4,6 | 4,9 | 5,0 | 4,4 | 4,9 | 4,7 | 4,6 | \* | 4,9 |
| Kjella | 71,4 % | 4,2 | 4,5 | 4,9 | 4,5 | 4,7 | 4,7 | 4,7 | \* | 4,7 |
| Terråk | 50 % | 3,6 | 3,9 | 4,4 | 3,5 | 4,1 | 3,3 | 3,8 | \* | 3,6 |

\* = ikke offentlig

Bindal barnehage samlet sett ligger noe under målingene for Nordland fylke. Samlede nasjonale resultater er ikke klare i skrivende stund. Det til dels store variasjoner i tilbakemeldingene til barnehagene i kommunen.

Delmål 5 er pkt. 3g. *«Det skal være en bemanning i skoler og barnehager som sikrer at alle barn / elever opplever trygghet og nærhet, og får god oppfølging og blir sett i hverdagen. Det skal arbeides for å utvikle positiv adferd, et godt læringsmiljø og en mobbefri skole og barnehage»*

|  |  |
| --- | --- |
| **Resultatindikatorer:** | **Status:** |
| Bedre tverrfaglig innsats (BTI) | Se delmål 1 |
| God personaltetthet og kompetanse. | Personaltettheten er tilpasset det behov som hovedopptak og spesialpedagogisk tilrettelegging behøver. Det er generelt en utfordring å rekruttere personell til stillinger. |
| Lokal fagdag om mobbing. | Utgikk |
| Barnehage: Beste Praksis (BP) | Se delmål 1 |
| Barnehage: trivselsplan  (handlingsplan mot mobbing) | Planen er oppdatert i 2023, og gjennomgås årlig i samlet personale. Planen skal danne grunnlag for arbeidet mot mobbing i barnehagen. |

Delmål 6 er pkt. 3h. «*Bindal skal ha helsefremmende skoler og barnehager med fokus på god helse gjennom sunn mat og fysisk aktivitet*».

|  |  |
| --- | --- |
| **Resultatindikatorer:** | **Status:** |
| Bindal barnehage og Terråk skole er godkjent etter kriterier fra Nordland fylkeskommune. | Alle tre enhetene er godkjente som helsefremmende barnehager.  Barnehagene har en årlig evaluering opp mot fylkets fastsatte kriterier.  Barnehagenes godkjenning etter Forskrift om helse og miljø i barnehager, skoler og skolefritidsordning er ikke oppdatert etter endringer og påbygging av lokaler. |

**Budsjettpremisser**

|  |  |  |
| --- | --- | --- |
| **Bhg:** | **Premisser lagt i budsjett for 2023:** | **Status 2023:** |
| **Terråk** | • Terråk barnehage har delt inn barnehagen i tre grupper. | Samsvarer. |
| • Har pr. november 2022: 30 barn. 3 barn fra Ukraina starter i løpet av høsten, og ytterligere 2 lokale barn starter på nyåret 2023. | Samsvarer |
| • I budsjettet for 2023 er det lagt inn 10,15 årsverk. I 2022 var det 9 årsverk før sommeren og 9,2 etter sommeren. Dette er en økning i forhold til budsjett 2022, men i samsvar med høstens bemanning. Bemanningen dekker ordinær drift samt tilleggsressurser. Økningen skyldes i stor grad tilleggsbehov. Ytterligere bemanningsøkning vil komme som følge av mottak av barn fra Ukraina. Dette ligger ikke i budsjettet. 4,55 stilling er pedagogstillinger (0,75 på dispensasjon). | Ble ingen økning i bemanning ut over de 10,15 stillingene som var lagt inn fra høsten 2023. |
| **Bindalseidet** | • Bindalseidet barnehage har pr. november 2022: 11 barn. En kraftig reduksjon fra 2022. | Samsvarer |
| • Barnehagen drifter også SFO i kretsen. Pr. november 2022 er det 4 barn som benytter seg av dette tilbudet. | Bemanningen ble ytterligere redusert til 4,71 årsverk fra høsten 2023. Andel pedagogstillinger er beholdt, men graden på dispensasjon er økt til 0,45 stilling. |
| • I budsjettet for 2023 er det lagt inn 5,5 årsverk første halvår og 5 årsverk fra august. I 2022 var det 6 årsverk. Årsaken til større bemanning første halvår er at vi leier ut personell til Bindalseidet skole. Ansatte dekker ordinær drift, samt tilleggsressurser og bemanning til SFO. 2,17 stilling er pedagogstillinger (0,17 på dispensasjon). En av barnehagelærerne ved denne barnehagen deltar i videreutdanning. | I løpet av 2023 ble det 6 barn som benyttet seg av SFO- tilbudet. |
| **Kjella** | • Kjella barnehage har pr. november 2022: 11 barn. Ytterligere 2 barn starter i januar 2023. Dette er en stor økning i barnetall de siste årene. Fra en barnehage på 5-6 barn er vi fra nyåret oppe i 13 barn. | 14 barn høsten 2023. |
| • Barnehagen drifter også SFO i kretsen. Pr. november 2022 er det 1 barn som benytter seg av dette tilbudet. | Samsvarer |
| • I budsjettet for 2023 er det lagt inn 4,67 årsverk. I 2022 var det 3,03 årsverk. Dette dekker ordinær drift barnehage og bemanning til SFO. 2,1stilling er pedagogstillinger (0,37 på dispensasjon).  Kjella barnehage har en økning i netto kostnader fra 2022 til 2023 på kr 1 407 533, -I all hovedsak skyldes dette økte lønnsutgifter. En økning som måtte komme med over en fordobling av barnetall | 5,0 stillinger høsten 2023 |

**KOSTRA Barnehage**

Nedenstående diagram viser netto driftsutgifter barnehager i prosent av kommunens totale netto driftsutgifter (prosent).

|  |  |  |  |
| --- | --- | --- | --- |
|  | **Bindal** | **Kostragruppe 15** | **Landet uten Oslo** |
| **2023** | 11,9 | 8,3 | 14,2 |

**Terråk skole**

I kommuneplanens samfunnsdel er det satt noen mål som beskriver en god skole.

Hovedmålet er:

Barn og unge i Bindal kommune skal ha et oppvekstmiljø som er trygt og som gir gode utviklingsmuligheter, slik at de blir rustet til å møte samfunnets utfordringer. Dette skal gi positive opplevelser som gjør Bindal til en god kommune å bo i.

*Delmål 3b: Alle elever som går ut av grunnskolen skal mestre grunnleggende ferdigheter, som gjør dem i stand til å delta i videre utdanning og arbeidsliv. Satsing på blant annet entreprenørskap skal bidra til dette. Skolen skal være en god sosial arena som gir elever en positiv utvikling.*

|  |  |  |  |
| --- | --- | --- | --- |
| **Resultatindikatorer:** | | **Status:** | |
| Skolen har en plan for entreprenørskap. | | Planen er i stadig endring ut fra samfunnsutviklingen. | |
| Skolen har en avsatt tidsressurs til entreprenørskap. | | En lærer har avsatt tid til dette arbeidet. Mye av tiden i 2023-2024 går til oppfølging av båtbyggerprosjektet i samarbeid med Faragut og Kystlaget. | |
| Delta på yrkes- og utdanningsmesse. | | Elevene i 8.-10. trinn har deltatt på utdanningsmesse i Nærøysund. | |
| Plan for begynneropplæring i lesing,  skriving og språk 1. og 2. trinn. | | Vi har en plan som skal gjelde for Terråk skole, slik at vi har et felles system for begynneropplæringen. | |
| BTI (Bedre tverrfaglig innsats). | | Undervisning og veiledning med ulike tema med kommunepsykologen. Undervisning av ledende helsesykepleier i Trygghetssirkelen for lærere i 5.-7. trinn. Vi har hatt to læringsøkter med kursledere i verktøyene «Jeg vet» og «Snakke med». Felles kursdag for ansatte som arbeider med barn og unge i Bindal. Vi bruker stafettlogg i oppfølging av elever. | |
| Videreutdanning av lærere. | | Terråk skole har en lærer på videreutdanning i spesialpedagogikk 1 og 2. | |
|  | |  | |
|  | |  | |

*3c) Grunnskolen i Bindal skal gi et undervisningstilbud av god kvalitet tilpasset den enkelte elev uansett ståsted.*

|  |  |
| --- | --- |
| **Resultatindikatorer:** | **Status:** |
| Regional skolesatsing på Sør- Helgeland. | Nettverk skolen har deltatt på i skoleutvikling: norsk, matematikk, begynneropplæring engelsk, begynneropplæring i matematikk, muntlig eksamen, skoleledernettverk og R-team.  Regional kursdag for lærere og assistenter med ulike kompetansehevende temaer. |
| Ressursteam på skolen. | Skolen har et ressursteam som har ansvar for tidlig innsats, spesialundervisning, utredning og samarbeid med PPT. |
| Kompetanse inne i skolen. | Vi har ansatt vernepleier i 100 % stilling på grunn av de sammensatte behovene vi har i skolen.  Vi har 20 % til rådgiver og sosiallærer, vi ser økende behov for denne funksjonen.  Språkassistent er midlertidig ansatt på grunn av mottak av flyktningebarn. Skolen har også tilgang på logoped som er inne i skolen og har undervisning og trening av språklyder, løpende tale og alternativ supplerende kommunikasjon (ASK). |

*3d) Det skal gis en ordinær og tilpasset undervisning som reduserer behovet for spesialundervisning – tidlig innsats. Det skal utvikles gode støttesystemer og godt tverrfaglig samarbeid.*

|  |  |
| --- | --- |
| **Resultatindikatorer:** | **Status:** |
| Tidlig innsats. | Overgangsplan barnehage – skole for Bindal kommune. Denne er tatt i bruk og skal sikre overgangen med kunnskap om barna som kommer til skolen, og hva de har behov for. Deling av kulturer fra barnehage og skole.  Kartleggingsrutiner på skolen med oppfølgingsplaner.  System på lese- og skriveopplæringen i 1. og 2. trinn. Vi skal bruke IMAL (Integrert, Multisensorisk, Assosiasjonsbasert, Læring)  som er et program basert på enkel bokstavinnlæring.  Elever som har behov for tidlig oppfølging, får dette av kvalifiserte lærere. |
| LOGOS- utreder på skolen. | En ansatt har 20 % stilling til dette arbeidet på skolen. Vi får utredet eleven tidligere og kan sette inn riktige tiltak og hjelpemidler. |
| Tverrfaglig team i Bindal. | Det avholdes 4 møter pr. år, og deltakere er barnevern, helsestasjon, PPT, kommunepsykolog, barnehage, oppvekst- og kultursjef, helse- og velferdssjef, folkehelsekoordinator og skole. I 2023 har arbeidet vært mye rettet på den nye plan for BTI, og felles kursdag for ansatte som arbeider med barn og unge. |
|  |  |

*3e) Skolen og barnehage skal være sentrale aktører i nærmiljøet, bidra til godt samspill.*

|  |  |
| --- | --- |
| **Resultatindikatorer:** | **Status:** |
| Gi tilbud om alternativ  læringsarena. | Skolen har til juni 2023 brukt Øvergården og Rokkskogen Inn på tunet gårder. Fra høsten 2023 var det endret behov og vi bruker nå bare Rokkskogen. |
| Valgfag i ungdomstrinnet. | Skolen har i skoleåret 2023-24 to valgfaggrupper, programmering og kulturarv. Her vektlegges praktisk læring og erfaring. |
| Juleverksted. | Vi har som mål å arrangere juleverksted med aldersblandede grupper med ulike aktiviteter i siste skoleuke før juleferien. Vi har åpen julekaffe og mulighet for å se innom de ulike verkstedene. De ansatte legger ned mye arbeid for at elevene skal oppleve motivasjon og mestring på disse dagene. |
| Skoleball. | Vi gjennomførte skoleball etter to år med pandemi. Vellykket arrangement med polonese, skoleforestilling, dans, elggryte med kjøtt fra årets elgjakt og kaffe og kaker. En sterk kultur og skoletradisjon, første skoleball ble gjennomført i 1974. |
| Elgjakt. | Elgjakta i 2023 ble også i år en positiv opplevelse for elevene i 5.-10. trinn. Det var stor deltakelse av lokale jegere, og Plahtes Eiendommer gjør det mulig å få til skolejakt. Elevene deltar i prosessen fra jakt til mat på skolekjøkkenet og til skoleballet.  I år hadde vi flere tidligere elever med på skolejakten, og en av de har dokumentert skolejakten og skal lage film om dette. |
|  |  |
|  |  |

*3f) Det skal være et godt skole- og barnehagetilbud i kommunen, med en klar definisjon av nærskoler og skolekretsgrenser – en minstestørrelse på skoler og barnehager må vurderes.*

|  |  |
| --- | --- |
| **Resultatindikatorer:** | **Status:** |
| Tilstandsrapport for skole. | Oppvekst- og kultursjef presenterer tilstandsrapporten for skole i kommunestyret. |

*3g) Det skal være en bemanning i skoler og barnehager som sikrer at alle barn/elever opplever trygghet og nærhet, og får god oppfølging og blir sett i hverdagen. Det skal arbeides for å utvikle positiv atferd, et godt læringsmiljø, og en mobbefri skole og barnehage.*

|  |  |  |  |
| --- | --- | --- | --- |
| **Resultatindikatorer:** | | **Status:** | |
| God personaltetthet og kompetanse. | | Terråk skole har god personaltetthet med ansatte med riktig kompetanse. | |
| Handlingsplan mot mobbing. | | Skolen har gjennomgang og systematisk oppfølging av tiltak i handlingsplanen. Skolen har meldeknappen for skolemiljø på skolen hjemmeside.  Handlingsplan er tema på alle foreldremøter hver høst. Elevrådet har også temaet om mobbing og godt skolemiljø i sine møter.  Skolen bruker verktøyet «Jeg vet».  Skolen har sosiallærer og helsesykepleier som har samtaler med elevene og følger opp i ulike situasjoner. | |
| Fagdag om trygt og godt skolemiljø. | | Vi har ikke fått til dette, men har vært i kontakt med Nordland sitt mobbeombud. Dette er noe vi må prioritere i det videre arbeidet. | |
|  | |  | |

*3h) Bindal skal ha helsefremmende skoler og barnehager med fokus på god helse gjennom sunn mat og fysisk aktivitet.*

|  |  |
| --- | --- |
| **Resultatindikatorer:** | **Status:** |
| Helsefremmende skole. | Terråk skole arbeider kontinuerlig med kriteriene, og gjør evaluering av kriteriene hvert år.  Skolens godkjenning etter Forskrift om helse og miljø i barnehager, skoler og skolefritidsordning er ikke oppdatert etter at vi tok i bruk ny skole. |


**Evaluering av budsjettpremisser** **2023**

* Terråk skole har 93 elever skoleåret 2022-2023, **samsvarer.**
* Terråk skole har totalt 23,78 årsverk, derav 16,32 antall årsverk lærere for skoleåret

2022-2023 som er knyttet opp til kontaktlærere, faglærere, rådgiver/sosiallærer, IKT, R-team og LOGOS. 7,46 årsverk er fagarbeidere/assistenter/merkantil, **samsvarer.**

**KOSTRA skole**

Diagrammet viser netto driftsutgifter grunnskole i prosent av totale utgifter.



|  |  |  |  |
| --- | --- | --- | --- |
|  | **Bindal** | **Kostragruppe 15** | **Landet uten Oslo** |
| **2023** | 13,9 | 15,2 | 18,2 |

**Bindal kulturskole**

Bindal kulturskole favner elever fra hele kommunen.

Fra høsten 2022 frem til august 2023 har kulturskolen vært uten ledende kulturskolelærer. I tillegg har sykemeldinger i stor grad påvirket virksomheten.

Det ble ikke gjort noen tiltak for å rekruttere elever til oppstart høstsemester 2023.

Våren 2023 ble det gitt undervisning på Bindalseidet, og kulturskolen leverte dirigenttjenester til Bindalseidet skolekorps og UL Fønix Barne- og Ungdomskorps.

**Måloppnåelse 2023 for Bindal kulturskole**

|  |  |
| --- | --- |
| **Resultatindikatorer:** | **Status:** |
| Gjennomføre årlige konserter | Mål delvis oppnådd |
| Tilby DKS-tilbud | Mål oppnådd |
| Opprettholde tilbudet kulturskolen gir innbyggerne | Mål delvis oppnådd |
| Tilby undervisning på Bindalseidet, Horsfjord og Terråk | Mål delvis oppnådd |
| Tilby barnehagene musikkstunder | Mål delvis oppnådd |

**Integreringsarbeid og opplæring i norsk språk - voksenopplæring**

Bindal kommune har 29 ukrainske innbyggere som følge av den pågående krigen i Ukraina. Kommunen tar ansvar for integrering, koordinert av en fulltids integreringskonsulent. Norskopplæring er et hovedfokus for nye innbyggere, og Bindal kommune kjøper tjenester for de mellom 18 og 55 år fra Nærøysund kommune. De har også et minikurs for de over 55 år og de som venter på å starte i Nærøysund. Lokale bedrifter bidrar med språkpraksisplasser, noe som gir verdifull kunnskapsformidling om norsk kultur og samfunn, og hjelper innbyggerne med å bygge nettverk. Mange av de ukrainske innbyggerne har verdifull kompetanse, noe som gir en gjensidig gevinst for flere bedrifter. Flere sektorer og Frivilligsentralen har arrangert temakafeer om det norske samfunnet, og i samarbeid med Frivilligsentralen er det startet en bruktbutikk for alle. Fokuset er å hjelpe de nye innbyggerne til å engasjere seg i og bli inkludert i allerede etablerte aktiviteter. I 2023 fullførte en ukrainsk innbygger introduksjonsprogrammet og norskundervisningen, og er nå i arbeid.

**Bindal logopedtjeneste**

Bindal logopedtjeneste består av én logoped som tilbyr tjenester til barn, unge og voksne. Det ble gjennomført et R-lydkurs for 6 barn. Totalt har 24 klienter mottatt tjenester, inkludert 5 barn i barnehage, 10 skolebarn, 3 skolebarn med taleflytsvansker, og 6 voksne. Noen saker er avsluttet, og det har kommet nye saker i år.

**Bindal folkebibliotek**

Bindal folkebibliotek er et mer åpent bibliotek som er åpent alle hverdager fra 08.30 – 14.30. Biblioteket er betjent 19 timer i uken. Vi gjennomførte 2 arrangement i 2023 og lånte ut 1 651 bøker. Hjelper også studenter og andre med lån fra andre bibliotek/ fjernlån. Har pr i dag 287 aktive lånere. I tillegg lånes det ut bøker til barnehager og skoler i kommunen. Det har blitt gjennomført en større ryddejobb på biblioteket. Det siste året har vi kassert nesten 5000 bøker, filmer og tidsskrifter.

**Måloppnåelse 2023 for Bindal folkebibliotek**

|  |  |
| --- | --- |
| **Resultatindikatorer:** | **Status** |
| Godt tilgjengelig bibliotek | Delvis |
| Ulike arrangement /temadager | Delvis |

**Kulturprisen**

Kulturprisen ble i 2023 tildelt Terje Bøkestad.

**Konserter og foredrag**

Folkeakademiet Bindal har arrangert konsert og foredrag, blant annet i samarbeid med Helgeland museum, avdeling Bindal. Fylkeskommunalt tilskudd til den kulturelle spaserstokken og den kulturelle skolesekken er her benyttet.

Bindal og Sømna samarbeider om UKM hvert år, og i 2023 var det konsert og utstilling på Vik. Ved kongebesøket på Terråk 8. juni bidro kor, korps, skoler, barnehager og andre til et fint program fra scenen i Terråk sentrum.

**Historisk oversikt over kulturmiddelfordeling**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Kulturmidler** | **2016** | **2017** | **2018** | **2019** | **2020** | **2021** | **2022** | **2023** |
| Idrett | 85.000 | 85.000 | 85.000 | 85.000 | 85.000 | 85.000 | 85.000 | 85.000 |
| Barn og unge | 50.000 | 50.000 | 50.000 | 50.000 | 50.000 | 50.000 | 50.000 | 50.000 |

Fram til og med 2021 ble det årlig gitt kr 40 000 til allmenn kultur.

**Bygdekino**

Bygdekinoen har hatt kinoforestillinger fordelt på Terråk og på Sørhorsfjord.

**Historisk oversikt over besøkstall på Bygdekinoen**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Kinosted** | **2016** | **2017** | **2018** | **2019** | **2020** | **2021** | **2022** | **2023** |
| Sørhorsfjord | 917 | 348 | 591 | 280 | 300 | 327 | 432 | 644 |
| Terråk | 515 | 560 | 486 | 314 | 325 | 203 | 204 | 298 |

**Bassengdrift**

Det har vært normal bassengdrift ved begge bassengene i kommunen i 2023.

|  |  |  |  |  |  |  |
| --- | --- | --- | --- | --- | --- | --- |
| **Besøkende** | **Bindalseidet** | | **Terråk** | | **Bindalseidet** | **Terråk** |
| **År** | **Barn** | **Voksen** | **Barn** | **Voksen** | **Totalt** | **Totalt** |
| 2016 | 550 | 220 | 555 | 316 | 770 | 871 |
| 2017 | 520 | 136 | \* | \* | 656 | \* |
| 2018 | 337 | 120 | \* | \* | 457 | \* |
| 2019 | 338 | 227 | \* | \* | 565 | \* |
| 2020 | 180 | 99 | \* | \* | 279 | \* |
| 2021 | 175 | 64 | \* | \* | 239 | \* |
| 2022 | 389 | 166 | 175 | 89 | 555 | 264 |
| 2023 | 454 | 192 | 153 | 54 | 646 | 207 |

\* = ingen tall tilgjengelig

**Regionalt kultursamarbeid**

Vi samarbeider om Ung Kultur Møtes (UKM) med Sømna kommune. Sømna arrangerte UKM på Vik skole lørdag 11. april 2023. For 19. gang arrangerte Bindal og Sømna UKM sammen. Vi samarbeider med Nordland fylkeskommune om sceneinstruktør i regionen.

**Måloppnåelse 2023**

- *Innbyggerne i Bindal skal få oppleve musikk og teater framført av profesjonelle utøvere*.

|  |  |
| --- | --- |
| **Resultatindikatorer:** | **Status** |
| Arrangere Ung Kultur Møtes (UKM) sammen med Sømna | Gjennomført |
| Gi tilbud gjennom den kulturelle Spaserstokken | Gjennomført |
| Gi bistand til Nordlandsbåtregattaen | Gjennomført |

**Barneverntjenesten**

Bindal kommune har samarbeidsavtale med Brønnøy som er vertskommune for Barneverntjenesten Sør-Helgeland. Bindal kommune betaler et à konto beløp hver måned til Brønnøy kommune ut fra vedtatt budsjett. Regnskapstallene for 2023 viser et mindreforbruk på kr 325 613.- i forhold til vedtatt budsjett. Grunnen til at barnevernstjenestens tiltak har blitt betydelig rimeligere er at tjenesten har lykkes med sin målsetning om å etablere tiltak i en tidligere fase.

**Andre samarbeidspartnere**

**Regionalt skolefaglig ressurssenter (RSR)**

I 2019 ble det etablert et Regionalt Skolefaglig Ressurssenter (RSR). Dette prosjektet er finansiert gjennom skjønnsmidler fra Statsforvalteren i Nordland, samt en andel fra hver av de involverte kommunene. RSR er et tiltak som Statsforvalteren anser som svært verdifullt, da det støtter spesielt små kommuner i deres viktige rolle som skoleeiere. RSR har et nært samarbeid med kommunene på Sør-Helgeland, og dette samarbeidet koordineres gjennom rådgivende utvalg og et regionalt skoleledernettverk. RSR ledes av oppvekstsjefen i Brønnøy og rapporterer til kommunedirektørutvalget.

Pedagogisk-Psykologisk Tjeneste (PPT) utfører en viktig rolle i Bindal. PPT og de andre støttetjenestene i kommunen har et organisert og tett samarbeid, selv om det er noen utfordringer knyttet til geografi og lange avstander. Regionalt kontor for kompetanseutvikling (RKK) har en viktig funksjon i å følge opp og koordinere kompetanseutvikling, samt å kanalisere midler til utviklingsarbeid i regionen for hele den kommunale sektoren. RKK har flere nettverk som fungerer godt, inkludert rådgivernettverket, barnehageleder-nettverket og skoleledernettverket.

**Kirken**

Bindal kommune overfører penger til drift av kirken i Bindal. jfr. Trossamfunnsloven § 14. I tillegg er kommunen lokal gravplassmyndighet, jfr. Gravplassloven, og har dermed ansvaret for at gravplasser og bygninger på gravplasser forvaltes med orden og verdighet og i samsvar med gjeldende bestemmelser. Bevilgningen fra kommunen skal dekke gjennomføring av gudstjenester og kirkelige handlinger, kirkens lovpålagte stillinger, drift og vedlikehold av kirker og gravplasser, administrasjon og kontor. Kirken i Bindal leverer sin egen årsmelding.

**Helgeland museum avd. Bindal**

Helgeland museum avdeling Bindal har en avdelingsleder i 100 % og en kontorassistent i 40 % stilling. I 2023 hadde de to høydepunkter: Kongeparets besøk og omorganiseringen av båtbyggerutstillingen og kaféen. De avholdte flere arrangementer, inkludert fortellingskvelder og workshops. Museet ble også brukt av Folkeakademiet Bindal og pensjonistforeningen for deres arrangementer. De fortsetter med gjenstandsregistrering og hadde over 2200 besøkende i 2023. Museet er fornøyd med å være en populær møteplass.

# KAP. 5 – HELSE OG VELFERD

Regnskap for 2023 viser et mindreforbruk etter regulert budsjett på kr 4 613 602,54 totalt for sektoren. Dette fordeles på følgende måte:

|  |  |  |  |  |
| --- | --- | --- | --- | --- |
| **Ansvar** | **Ansvar(T)** | **Beløp** | **Rev. budsjett** | **Avvik** |
| 1300 | Helse og velferdssjef | 21 875 129,90 | 21 099 732,00 | -775 397,00 |
| 1320 | Leder hjemmetjenesten | 30 051 760,00 | 32 036 869,00 | 1 985 108,00 |
| 1330 | Leder institusjonstjenester | 32 089 071,00 | 34 708 540,00 | 2 619 468,00 |
| 1340 | NAV leder | 1 155 576,93 | 1 940 000,00 | 784 423,07 |
| Sum | Helse- og velferdssektor | 85 171 538,46 | 89 785 141,00 | 4 613 602,54 |

Totalt ble sektoren gjennom budsjettregulering i desember 2023 styrket med kr 9 516 932,-, hvorav legetjenesten utgjorde kr 6 211 611,-. I ettertid viser det seg at det ikke var nødvendig med så omfattende styrking.

Kommunen var uten helse- og velferdssjef i perioden februar og frem til 15. mai. Janne Berit Hellesø tiltrådte i stillingen i 40 %, og økte i 100 % fra og med 15 august. Dette har bidratt til redusert fremdrift.

Legetjenesten fikk en sårbar periode, da legevaktsamarbeid med Nærøysund kommune strandet. Kommunen jobbet med å rekruttere stabile legetjenester som forvaltet åpningstiden på legekontoret, samt legevakt. Det ble da etablert egen turnusordning, som er fordelt på 4 hjemler. Legene jobber døgnvakter i 7 dager, med 21 timers hjemmekontor de ukene de stedlig ikke er i Bindal.

Helseplattformen og innføringsløpet har blitt utsatt en rekke ganger for vår region, og årsaken til dette er innføringsproblemer, og da først og fremst i sykehusene. Bindal kommune ser på alternativer til helseplattformen, og har i den forbindelse innleid konsulent Arne Bangstad, som bistår oss i arbeidet, for å sikre gode EPJ-løsninger (elektronisk pasientjournal).

Helse- og velferdssektoren samhandler godt på tvers av kommunegrensene, og vi deltar aktivt i samhandlingen med spesialisthelsetjenesten både i Trøndelag og Nordland. Et arbeid som er svært viktig med tanke på samhandlingsreformen, og de felles utfordringene som vi har et felles ansvar for å løse. Dette samarbeidet blir i hovedsak ivaretatt av helse- og velferdssjef, men det samhandles med eksterne i alle avdelingene i den daglige driften.

**Salgs-, skjenke- og røykekontroller**

Nordfjeldske Kontroll AS utfører salgs-, skjenke- og røykekontroller for Bindal kommune. De kontrollerer også ved arrangement som har skjenkebevilling. Det er fire serveringssteder med skjenkebevilling. Joker Bogen fikk i 2023 bevilling for salg i ubetjent butikk. I 2023 fikk også Bindal blomster- og begravelsesbyrå skjenkebevilling, slik at det er fem salgsbevillinger i Bindal. Nordfjeldske kontroll AS har utført kontroller på tobakksalg.

**Folkehelse**

Folkehelsearbeid handler om å skape et samfunn som fremmer helsen i hele befolkningen. Det omfatter både helsefremmende og forebyggende innsats fra oss alle. Siden 2019 har «Bindalsbarn og ungdom – med vind i seglan» vært et prosjekt og satsning blant barn og unge for å styrke samholdet på tvers av bosted, slik at de har et større nettverk når de fortsetter på videregående skole. Det har bl.a. vært arrangert malekurs for 2. og 3. trinn, gratis tur til Bjørgan i vinterferien for 7. – 10. trinn og overnattingstur for skolestarterne. I tillegg har det vært samlinger på tvers av bosted gjennom den kulturelle skolesekken og i forbindelse med kongebesøket. Hver høst gjennomføres en årlig undersøkelse blant elevene for å kunne evaluere prosjektet. I 2023 svarte 74 % av elevene i 5. – 7. trinn at de tror de har flere kjente/venner når de avslutter 10. trinn. Det er færre i 8. – 10. trinn som svarer dette (47 %). Dette kan kanskje naturlig forklares ved at elevene i ungdomstrinnet allerede vet av/kjenner de på den andre skolen, og kanskje ikke opplever at de har noe til felles med de, slik at de ikke tror de blir kjent.

Kommunen har et godt samarbeid med Trollfjell friluftsråd og geopark, og også i fjor ble det arrangert ei ukes friluftsskole i sommerferien for elever i mellomtrinnet. Geoparken beholder sin Unesco-status i fire nye år. Gjennom Telttur, friluftsrådets turregistrering, registrerer vandrerne at de har nådd turmålet. Vi opplever at vi har et godt samarbeid med lag og foreninger og deres frivillige som er ute i naturen og holder vedlike og merker våre mange turløyper i kommunen. Dette er meget viktige bidrag for folkehelsa. Vi fikk innvilget søknad om statlig sikring av parkeringsplass for oppstigning til Heilhornet, prosessen mot ferdig parkering er kommet flere steg videre.

Folkehelsekoordinator har ansvar for drift av utstyrssentralen. I 2023 fikk vi innvilget søknad om 50 000 kr til innkjøp av mer utstyr, og kan vinteren 2024 opprette en utlånsfilial på Bindalseidet.

**Helsestasjon**

Vi fikk tilskudd fra helsedirektoratet i 2022, for styrking av helsestasjonen. Dette var lønnsmidler, som bidro til at vi i 2023 hadde 30 % økt ressurs som helsesykepleier.

Det ble i 2023 født 13 barn i Bindal, og 2 barn kom tilflyttende til kommunen i løpet av året. Av disse bor det nå 7 barn i indre Bindal og 8 barn i ytre Bindal. Vi har hatt 2 barselgrupper i 2023. Vi har 100 % oppmøte på helsestasjonen. 13 familier har fått tilbud om hjemmebesøk etter fødsel. 11 barn har vært til 6-ukers kontroll. Vi har gjennomført 12 2-års konsultasjoner. 4-års kontroll starter med hjemmebesøk, deretter kommer de til kontoret. 4 barn har vært på 4-års konsultasjon. 9 barn har vært til skolehelseundersøkelse.

Helsesykepleier har fullført opplæring i COS-P (trygghetssirkelen) i 2023, og dette har blitt brukt aktivt under konsultasjoner, foreldreveiledning og som undervisning.

Helsesykepleier har sammen med psykolog hatt internundervisning til personalet i barnehagene, der helsesykepleier driftet dette. Helsesykepleiere har vært på besøk i alle barnehagene, minst én gang i løpet av året.

Det ble i 2023 arrangert førstehjelpskurs til småbarnsforeldre, der ambulansepersonell underviste.

Helsestasjonen har hatt en stor rolle under implementering av BTI (Bedre tverrfaglig innsats), dette er en systematisk tilnærming rettet mot helsefremmende og forebyggende arbeid, der målet er å oppdage og følge opp barnets vansker i tidlig alder i risiko. Det kan være forhold i hjemmet, egenskaper ved barnet eller miljøet i barnehagen/skolen eller fritida, som skaper utfordringer. Hjemmet, helsestasjonen, barnehagen og skolen har derfor en sentral plass i å oppdage og følge opp målgruppen. BTI sitt oppdrag er å samordne tjenester på tvers av sektorer, dette for å skape et helhetlig og sammenhengende system mellom ulike tjenester og brukeren. Hensikten er at tjenestene skal fremstå enhetlig overfor brukerne. Strukturen i BTI skal legge til rette for at det blir sammenheng i og mellom tjenestene og brukeren uten at det blir brudd i oppfølgingen.

Skolehelsetjenesten: Helsestasjonen har deltatt på tverrfaglig drøftingsteam, som består av rektor på begge skolene, barnehagestyrer, folkehelsekoordinator, barnevern, PPT, kommunepsykolog, koordinerende enhet (KE), helse- og velferdssjef og oppvekst- og kultursjef. Leder for teamet er oppvekst- og kultursjef. Vi har også vært involvert i arbeidet med å lage årsplaner sammen med skolen. Helsesykepleier er én av tre kursholdere i forbindelse med BTI, der det holders kurs for lærere og barnehagepersonell 2 ganger pr år.

**Svangerskapsomsorg**

Bindal kommune har ikke fast ansatt jordmor. Kommunen har imidlertid forlenget kontrakten med Anne Judith Skarland om kjøp av jordmortjeneste. Dette er vi godt fornøyd med. Jordmor gjennomførte 17 kontordager siste år, gjennomsnittlig 1.41 dag pr. mnd. Hjemmebesøk ble gjennomført etter behov. I tillegg har jordmor vaktberedskap i samarbeid med Helseforetaket Nord-Trøndelag og Ytre Namdal.13 gravide har gått til kontroll hos jordmor i Bindal. Av disse er 11 barn født i 2023. Det er blitt gjennomført individuelle foreldreforberedende samtaler i forkant av fødsel. Jordmor er også med på å arrangere barseltreff.

**Skolehelsetjenesten**

I tillegg til fast program for skolehelsetjenesten, har helsesykepleier hatt oppfølging av enkeltelever og familier. Helsesykepleier har gjennomført besøksdager etter semesterplan og hatt fulle dager med elevsamtaler, samt deltatt i undervisning og på foreldremøter etter forespørsel fra skolene. Helsesykepleier har gjennomført kurs i COS-P for skole, for lærere på begge skolene. Det har vært 5 stk. fra hver skole som har deltatt.

**Offentlig helsearbeid**

Vi har gjennomført koronavaksinering, influensavaksinering og reisevaksinering. Det har vært en nedgang i forhold til i fjor med antall som har latt seg vaksinere mot sesonginfluensa. I 2023 ble det bestilt 540 influensavaksiner, og vi har igjen ca. 100. Det har i år ikke vært noe stor pågang for pneumokokkvaksine.

Helsesykepleiere har deltatt på vaksine- og smitteverndagene som årlig arrangeres av Folkehelseinstituttet, i 2023 ble det arrangert som webinar.

Helsesykepleier har hatt ansvaret for planlegging og gjennomføring av koronavaksinering i kommunen, sammen med smittevernlegen. Vi satte av 3 dager til dette, i tillegg til 3 dager der en kunne få både sesonginfluensavaksine og koronavaksine samtidig.

Vi har gjennomført vaksinering av sesonginfluensa/korona/pneumokokk på Terråk, Bindalseidet og Kjella. Alle tre plassene var godt besøkt på disse dagene, og mange ville ha påfyllingsdose av koronavaksine. Helsesykepleier har hatt ansvaret for logistikken i forhold til vaksineringen: plass, personell, antall doser, informasjon ut om vaksinering etc. Har også ansvaret for at barn og ungdom får tilbud om vaksine. Helsesykepleier har ansvaret for bestilling av koronavaksine.

Helsesykepleier er med i planarbeidet i forbindelse med plan for forebygging av omsorgssvikt og utvikling av atferdsvansker sammen med tverrfaglig drøftingsteam.

**Flyktningestatus**

Vi har dette året gjennomført 23 helsesamtaler, samt 4 helsesamtaler med norske statsborgere som har bodd i Gaza over en lang periode (disse ble å betrakte som flykninger i forhold til vårt arbeid). Det har gått med mye tid til for- og etterarbeid i forbindelse med disse samtalene, blant annet på etterregistrering av vaksiner, og tilbud om vaksiner til de som kommer til Norge og oppfølging etter helsesamtale. På alle disse samtalene har vi brukt tolk. Det ble gjennomført fagdag for flyktningene, der helsesykepleier i samarbeid med flyktningekonsulent bidro til undervisning om blant annet helsevesenet i Norge. Vi vil også i 2024 ha en del helsesamtaler, da kommunen har sagt seg villig til å ta imot flere flykninger.

**Oppsummering helsestasjonen**

Vi har hatt tilskudd fra helsedirektoratet med mål om å styrke helsestasjon og skolehelsetjenesten. Dette har vært lønnsmidler. Det har gjort at vi i 2023 har hatt rom for å øke helsesykepleierressursen (i 30 % stilling) slik at vi fikk styrket helsestasjon og skolehelsetjenesten.

Vi har nå 1 helsesykepleier i 100 % stilling. 1 helsesykepleier i 80 % stilling og 1 helsesekretær i 50 % stilling på helsestasjonen. I tillegg har vi innleid jordmor som har kontordag ca. 1 gang pr. mnd.

På tampen av 2023 har det vært utfordrende, da det ble sykemelding på ei 100 % stilling som helsesykepleier. Dette resulterte i redusert kapasitet på helsestasjonen.

**Kommunepsykolog**

Vi har brukt kommunepsykolog frem til oktober 2023, som har drevet med kompetanseheving i barnehage og skole, og i tillegg drevet med veiledning. Kommunepsykologen har sagt opp sin avtale med kommunen, så dette vil ikke fortsette i 2024 på samme måte som 2023. Helsesykepleier har sammen med psykolog hatt veiledning for lærere/barnehagepersonell, og dette arbeidet er blitt driftet av helsestasjonen. Helsestasjonen har også vært med på å arrangere internundervisning på skolene sammen med psykolog. Helsestasjonen har hatt oversikt over de fagpersonene som har vært i behov for veiledning.

**Legetjenesten**

I kommuneplanens samfunnsdel er legetjenesten sine oppgaver knyttet til folkehelse, helse og omsorg og tjenesteproduksjon. Alle innbyggere i kommunen vår har krav på å få hjelp fra en lege dersom de blir syke til alle døgnets tider.

Bindal kommune administrerer sin egen legevakttjeneste. Kommunen besluttet å innføre egen turnus for legetjenesten. Innføringen av ordningen har medført betydelig økte kostnader i 2023 for legevakt og legetjeneste samlet. Legevaktsordning er en lovpålagt kommunal tjeneste.

Vi erfarer at leger med valgt turnus koster oss dyrt. Den positive synergien er at vi nå har stabile fastleger i Bindal. Våre leger jobber 7 dager sammenhengende med 24 timers vaktordning. De ukene legene ikke er stedlig i Bindal har de 7 timer pr uke med hjemmekontor, der de har telefonkonsultasjoner og annen pasientoppfølging administrativt.

Vi ser bærekraft gjennom stabilitet, bedre kvalitet i legeoppfølging, samt mindreforbruk på innleie av vikarer. Alle innbyggere i Bindal har sin egen fastlege, samt at legene har ca 530 pasienter fra nabokommuner. Legekontoret er bemannet med 4 fastlegehjemler, hvorav 2 av fastlegene er allmennspesialister, og de to andre har startet spesialisering innen allmennmedisin (ALIS). Vi har ikke opplevd avvik på oppmøte siden oppstart av turnus. Dette er en endring med tanke på at vi tidligere opplevde stor «turn over» og mye ustabilitet med tanke på at vi måtte snu oss rundt og leie inn tilfeldige vikarer fra dyre vikarbyrå. Dette påvirket både pasientene og driften på legekontoret.

2023 har vært et driftsår med mange utfordringer ved Bindal legekontor, og det dreier seg i hovedsak om dyr legeturnus. Legetjenesten fikk som konsekvens av dette et merforbruk på 5,5 millioner kroner.

Fastlegene inngår som nevnt i kommunens legevaktordning og alle naturlige deler av kommunehelsetjenesten herunder oppfølging av KAD-pasienter (kommunal øyeblikkelig hjelp tjenester), helsestasjonsarbeid, skolestartundersøkelser, flyktningearbeid, veiledning og folkehelse. Legene har også ansvar for veiledning og oppfølging av legestudenter og leger i spesialisering. Tilsynslegefunksjon på sykehjem ivaretas pr d.d av kommuneoverlegen.

Vi har hatt innleie av kommuneoverlege i 40 % stilling fra Osan Medical, og vi fikk fra høsten 2023 ansatt LIS1 (turnuskandidat). Vi har også hatt 3 legestudenter med 8-ukers praksis fordelt på 24 uker ved legekontoret.

I slutten av året fikk legekontoret tilført lønnsmidler for styrking av legetjenester. I den forbindelse ansatte vi AKS-sykepleier (avansert klinisk sykepleier). Hun tiltrådte i redusert stilling i november.

Leger i Bindal har rykket ut til pasient 30 ganger i 2023, av disse er 83 % akutte hendelser.

**Legeskyssbåt**

Kommunen sa i 2018 opp sin avtale om beredskapsbåt med Helgelandssykehuset og kunngjorde et nytt oppdrag som vaktbåt. Ny avtale ble underskrevet i april 2019. Avtalen mellom J Busch Båtskyss AS og Bindal kommune omhandler legevakt, klinisk veterinærvakt og brannvakt i tidsperioden 16.00 – 08.00 på hverdag, og hele døgnet i helg og på helligdager. Det ble inngått ny avtale i mai 2019 mellom Helgelandssykehuset HF, og Bindal kommune om avgrenset adgang for Helgelandssykehuset HF til å delta i avtalen som tredjepart. I denne avtalen betaler Helgelandssykehuset årlig kr 300 000,- til Bindal kommune, samt et tillegg for utførte oppdrag, avtalen har varighet ut 2023. Antall oppdrag for legeskyssbåten varierer fra år til år, men det er svært stabilt i forhold til både antall, og type oppdrag. Det er 3-5 årlige oppdrag knyttet til legetjenester. I 2024 skal det arbeides videre for å se på fremtidige muligheter for skyssbåten.

**Fysioterapitjenesten**

Bindal kommune gir driftstilskudd til to privatpraktiserende fysioterapeuter, som har 50 % driftstilskudd hver. Kommunestyret ga 14.12.2017. tilslutning til rådmannens forslag om å redusere driftstilskuddet fra 75 til 50 %, igjennom en god dialog med fysioterapeutene ble dette vedtaket gjennomført med virkning fra mars 2023.

Fysioterapeutene har til sammen hatt 189 pasienter, Dette utgjøre 1739 behandlinger og konsultasjoner. Tre av pasientene har kommet fra Nærøysund.

**Krisesenteret**

Bindal kommune sa opp sin vertskommuneavtale med Sør-Helgeland krisesenter, og vil i 2025 inngå samarbeid med Nord-Trøndelag krisesenter IKS. Krisesenteret i Brønnøy hadde 75 bodøgn i 2023, fordelt på 2 kvinner og 3 barn. Ingen fra vår kommune benyttet seg av tjenestene ved krisesenteret.

**NAV**

Bindal kommune har **vertskommuneavtale**med Nærøysund. Det betyr at Bindal er en del av NAV Nærøysund. Innbyggere kan møte saksbehandler ved NAV-kontoret i Bindal. Kontoret ligger i første etasje på rådhuset og man kan avtale timer alle dager mellom kl 10.00 og 14.00. Innbyggere kan også besøke kontoret uten avtale hver onsdag mellom kl 10.00 og 14.00. Saksbehandlerressursen har ulike oppgaver som blant annet saksbehandling og tjenesteyting etter sosialtjenesteloven, forvaltning av privatpersoners økonomi, bemanning av NAV- mottak på Kolvereid, Bindal og Leka, samarbeid med andre instanser og deltakelse i ansvarsgruppemøter, oppfølging i forhold til helse, arbeid og andre utfordringer, samt fokus på i varetakelse av barn i barnefamilier.

**Økonomi:**

Driftsutgifter totalt til NAV-kontoret i 2023 var på kr 1 155 576,93.

*Økonomisk sosialhjelp*

|  |  |  |
| --- | --- | --- |
| **Årstall** | **Antall** | **Beløp** |
| 2021 | 21 | 352 729,55 |
| 2022 | 22 | 994 711,75 |
| 2023 | 20 | 986 525,12 |

*Oversikten viser totalt antall personer som har mottatt økonomisk sosialhjelp de siste tre årene, samt totalbeløp hvert år (beløpene i årsmeldingen viser ren utbetaling, ingen inntekt som f.eks. refusjoner). Antall brukere har ikke økt nevneverdig, men utbetalingene har økt med nesten 180 % i denne perioden. Økningen i seg selv sier blant annet ikke noe om brukerne har delvis inntekt selv, om de har barn evt. hvor mange barn de har.*

***Forvaltning***

Forvaltningsavtaler er ikke en lovpålagt oppgave. Pr i dag har NAV Nærøysund 1 person som har frivillig offentlig forvaltning i Bindal. Forvaltning tar mye tid og ressurser, da flere brukere har behov for tett oppfølging. Denne ordningen benyttes når bruker ønsker det, og NAV -kontoret vurderer at det er læringspotensial.

***Tjenesten opplysning, råd og veiledning***

Etter sosialtjenesteloven § 17 har NAV- kontorene plikt til å tilby tjenesten «opplysning, råd og veiledning» til personer som har behov for tjenesten. Bestemmelsen beskriver en av kjerneoppgavene til NAV -kontoret, og skal ses i sammenheng med formålet i sosialtjenesteloven § 1. Tjenesten er en lavterskeltjeneste og den gjelder for alle som har et hjelpebehov, uavhengig av om man allerede er kommet i en vanskelig situasjon eller mottar andre tjenester fra NAV.

Eksempler på tjenesten kan være:

\* Råd og veiledning i forbindelse med å skaffe seg og beholde bolig

\* Økonomisk råd og veiledning, herunder gjeldsrådgiving

\* Råd og veiledning om familiære forhold

\* Råd og veiledning om sosiale problemer

**Økonomisk råd og veiledning**

Økonomisk råd og veiledning gjennomføres etter forespørsel, men også på initiativ fra NAV eller andre instanser. På www.nav.no finnes informasjon om telefon og chat der økonomiske spørsmål blir besvart av erfarne gjeldsrådgivere. NAV Nærøysund har to gjeldsrådgivere som har god kompetanse til å bistå brukere i kompliserte saker. Gjeldsrådgiverne arbeider med gjeldssaker på nivå 2 og 3. Dette er saker der bruker er midlertidig eller varig ute av stand til å betale gjelden. De vanskeligste sakene kan sendes over til kompetansesenteret for gjeldsrådgiving på Steinkjer. På senteret arbeider det gjeldsrådgivere som har spesialkompetanse på fagfeltet.

**HELSE OG OMSORG**

**Ny og endret drift**

Arbeidet med forberedelser og gjennomgang ble startet opp i 2021, og er videreført gjennom forprosjekt i 2022. I 2023 har det vært jobbet med implementering og endring av driften iht resultatene i forprosjektet. Helse- og omsorgsavdelingen har i 2023 fått et tilskudd til tjenesteutvikling på kr 200 000,- fra Statsforvalteren i Nordland.

Gjennom prosjekter er det etablert egen turnus for sykepleierne som dekker det sykepleierfaglige ansvaret i alle avdelinger i helse og omsorg. Det er blant annet etablert ved at det er en ansvarsvakt med sykepleierfaglig utdanning tilgjengelig hele døgnet i tjenesten. Ansatte på institusjon og hjemmetjenesten er samlet i ett arbeidsfellesskap med felles turnus.

Heltidskultur har vært i fokus og det er jobbet med å redusere uønsket deltid. Det er også i 2023 flere ansatte som har fått økt stillingene sine. I 2023 har det vært jobbet med å flytte oppgaver fra helg til ukedager for å redusere bemanning på helg.

Gjennom 2023 har det vist seg umulig å få til, og konklusjonen er at driften må opprettholdes med samme bemanning på helg. Gjennom drøftinger med de tillitsvalgte har en for 2024 kommet frem til at ansatte må øke arbeidstimer for å dekke behovet for personell i forhold til driften på helg. I denne sammenheng er det også inngått avtale med de tillitsvalgte, hvor ansatte som ønsker det kan jobbe 12-12,5 t per vakt. Dette for å gi ansatte mulighet for andre arbeidstidsordninger mot det som har vært tidligere. Langvakter er gjennomført i noen avdelinger tidligere, men nå er det i alle avdelinger i helse og omsorg.

I 2023 har det også blitt ansatt avdelingsverter i ledige helsepersonellstillinger. Dette da helsepersonell tidligere har utført mange assistentoppgaver som det ikke kreves helsefaglig utdanning for å utføre. Disse oppgavene er nå samlet og utføres av avdelingsvertene ved Bindal helsetun. Dette er helt i tråd med utredningen fra helsepersonellkommisjonen «Tid for handling – Personellet i en bærekraftig helse- og omsorgstjeneste (NOU 2023:4), for å sikre helsefaglig personell til stillingene som krever utdanning.

Det er også jobbet med økt tverrfaglig samarbeid rundt brukere med sammensatte og omfattende hjelpetilbud. Her er det prøvd ut ulike måter og samarbeid, og dette er en ikke kommet helt i mål med.

Fagsystemet Visma profil omsorg vil i løpet av de neste årene fases ut og anskaffelse av nytt pasientjournalsystem må derfor tas beslutning på. Dersom vi ikke blir å tilslutte oss Helseplattformen må vi ut på egen anskaffelsesrunde i forhold til videre fagsystem i helse og omsorg. De nye løsningene som vil være aktuelle er skybaserte løsninger og vi vil derfor ikke ha behov for eksterne drivere av våre system. I 2023 har disse signalene blitt bekjentgjort internt i organisasjonen og beslutningen ligger til kommunestyret i 2024.

**ØKONOMI OG DRIFT**

Funksjon 25454 Botilbud Terråk ble fra 01.01.2023 nedlagt, og drift og budsjett ble i sin helhet flyttet til funksjon 25350 Bindal sykehjem, og hele budsjettet ble flyttet. Driften av tjenesten ble opprettholdt på institusjon i begynnelsen av året og noe redusert fra sommeren. Fra september opphørte driften og ansatte ble satt inn i den ordinære driften ved institusjonen. Deler av budsjettet som ble overført er derfor ikke benyttet og det gir derfor et mindreforbruk på ansvar 1330.

I 2023 er det totalt et mindreforbruk på kr 2 619 468,42 på ansvar 1330 institusjonstjenesten. Det vil si funksjonene 25350 Bindal sykehjem, 25351 Administrasjon på institusjon og 25600 Kommunalt akutt døgnopphold. Budsjettet for 2023 var planlagt ut fra en drift på 25 institusjonsplasser og driften har vært justert gjennom hele året i forhold til inntekter og utgifter.

Økte inntekter i form av egenbetaling ved institusjonsopphold og salg av tjenester som korttidsopphold, middag, fullkost og vaskeritjenester har gitt et mindreforbruk på ansvaret. Det har vært økte utgifter i forhold til overtid for å dekke opp med sykepleierressurs hele døgnet og dekke opp ved frafall på helg. Det er fortsatt etterslep av oppgaver som har vært nedprioritert i koronaperioden, og perioden med manglende person i lederstilling.

I sommer ble det for første gang i helse- og omsorgsavdelingen tatt inn 2 vikarer fra ett av vikarbyråene vi har avtale med i totalt 13 uker. Dette utgjorde en kostnad på kr 305 748,-.

**Evaluering av budsjettpremisser for 2023:**

I opprinnelig budsjettet var det lagt inn en brukerbetaling for institusjonsopphold på kr 3 050 000,-. Det kom inn kr 3 429 387,- som er en økt inntekt på kr 379 387,- som samsvarer med økte oppholdsdøgn på langtidsplassene. Samtidig har pasientene økte trygdeytelser som gir økt brukerbetaling.

I budsjettet var det lagt inn en inntekt på kr 250 000,- på salg av varer og tjenester. Vi fikk inn kr 259 075,- som er i samsvar med budsjettet.

I budsjettet var det lagt inn en inntekt på kr 750 000,- på salg av middag og full kost til hjemmeboende. Vi fikk i 2023 en inntekt på kr 931 475,- som samsvarer med at det er en økning i prisene på salg som det ikke var tatt høyde for i budsjettet.

Ansvar 1320 hjemmetjenesten har et mindreforbruk på totalt kr 1 985 108,98.

Ansvaret dekker funksjon 23450, 23451, 25352, 25401, 2540, 25452 og 25453.

I 2023 fikk Bindal kommune et tilskudd på ressurskrevende brukere på kr 4 022 000,-. Det var høyere enn forrige år, og et resultat av endring i behov som medførte økt tilskudd. Differansen utgjorde en merinntekt på kr 1 691 000,-. Beløpet er regulert inn i drift, og dette er hovedårsaken til mindreforbruket.

Lønn til kommunal fysioterapeut er flyttet til funksjon 241 jfr drift iht kontoplan for Kostra.

Det har samtidig vært reduserte fastlønnsutgifter på grunn av vakanser. Det er sikret at pasienter og brukere som har blitt omfattet av redusert tilbud, har mottatt bistand fra andre delområder i tjenesten slik at faglig forsvarlig drift har blitt ivaretatt.

Gjennom året har det kommet til foreldrepenger, refusjon fysioterapeut, sykepenger. Det har også blitt reduserte utgifter til konsulenttjenester og redusert innleie der det har vært mulig.

Det er fortsatt etterslep av oppgaver som har vært nedprioritert i perioden med manglende person i lederstilling.

**Evaluering av budsjettpremisser for 2023:**

BEON- beste effektive omsorgsnivå på tjenester. Å møte behovet til pasienter og brukere på riktig tjenestenivå og fremme mestring. = gjennomført

Praktisk bistand som hjemmehjelp tildeles hver 3.uke = gjennomført.

Det er på budsjetteringstidspunktet 127 tjenestemottakere = det foreligger en reduksjon på 7 tjenestemottakere som medfører noe redusert drift.

*Kostra-tall 2023*

Søyle 1 viser netto driftsutgifter til omsorgstjenester i % av kommunens samla netto driftsutgifter i %.

Indikatoren angir prioritering av kommunens frie midler til omsorgstjenesten. Teller: Netto driftsutgifter til følgende KOSTRA-funksjoner: 234 Aktiviserings- og servicetjenester overfor eldre og personer med funksjonsnedsettelser, 253 Helse- og omsorgstjenester i institusjon, 254 Helse- og omsorgstjenester til hjemmeboende, 256 Akutthjelp helse- og omsorgtjenester, 261 Institusjonslokaler. Nevner: Kommunens bruk av frie midler totalt på alle områder. Det er en nedgang fra 43 % til 42,9 % fra 2022 til 2023. Både kostra-gruppe 15 og landet (uten Oslo) har en stigning fra 2022 til 2023. Det er ikke tilført økte stillinger/ressurser i avdelingen.

Kostra-tallene viser også at antallet brukere 0-66 år med behov er større enn kostragruppe 15, men samtidig mindre enn landsgjennomsnittet. Dette samsvarer med kommunens erfaringstall, mens de eldre over 80 år bruker mindre hjemmetjenester enn sammenlignbare kostrakommuner. Andel innbyggere over 80 år på sykehjem er også lavere enn kostragruppe 15 og landet. Dette samstemmer med kommunens planverk, ved at innbyggere skal bo lengst mulig i eget hjem.

**Tilsyn**

Hvert år har institusjonen og hjemmetjenesten farmasøytisk tilsyn som gjelder legemiddelhåndtering og implementering av prosedyrene i arbeidshverdagen. De går etter om lovkrav er ivaretatt, og de gjennomfører også legemiddelgjennomgang av legemidlene til noen pasienter i samarbeid med avdelingen og lege. På institusjon er det lukket medisinsløyfe som er med på å kvalitetssikre legemiddelhåndteringen.

Samarbeidsavtalen mellom Bindal kommune og Helse-Nord-Trøndelag HF er vedtatt i 2020 og er iverksatt fra 1.1.2021. Det er etablert lokale retningslinjer som skal sikre oppfølging av avtalens innhold.

**INSTITUSJONSTJENESTE**

Institusjonstjenesten har to avdelinger. Pleieavdelingen med avdelingsleder og en avdeling med støttefunksjonene kjøkken og vaskeri.

På Bindal sykehjem som er lokalisert ved Bindal helsetun, er det 25 institusjonsplasser. Plassene fordeler seg på 2 kommunalt akutt døgnplasser, 5 korttidsplasser og 18 langtidsplasser hvorav 6 er på egen enhet for demente.

Av en liggedøgnkapasitet på 9 125 er det et belegg på 7 794 døgn i 2023. Det vil si et belegg på 85 % og en ledighet på 15 %. Langtidsopphold har en liggedøgnkapasitet på 6 570 med et belegg på 6 453 døgn som utgjør 98 % belegg. Korttidsopphold har en liggedøgnkapasitet på 1 825 døgn hvor det var 1 163 døgn korttidsopphold og 59 dager med dag-/nattopphold, som utgjør et belegg på 67 %. Kommunalt akutt døgnopphold (KAD) har en liggedøgnkapasitet på 730 døgn hvor det var belegg på 119 døgn som utgjør 16 %.

Korttidsopphold utgjorde 1 163 døgn i 2023 fordelt på 50 korttidsopphold. Av korttidsoppholdene har 25 vært ordinære korttidsopphold, 12 korttid-rehabilitering og 13 korttid-utreding/behandling.

KAD- oppholdene på 119 døgn fordeler seg på 45 opphold.

Dag-/nattoppholdet er på ett vedtak fordelt på 59 dager.

Det er ingen som har stått på venteliste for langtidsopphold i Bindal kommune.

Antall personer med langtidsopphold på sykehjem:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| Tilgjengelige plasser til langtidsopphold og korttidsopphold | 28 | 28 | 28 | 28 | 28 | 25 | 19 | 25 | 25 | 25 |
| Antall personer med langtidsopphold pr 31.12. | 23 | 22 | 23 | 21 | 14 | 14 | 15 | 16 | 17 | 18 |
| Døgn med langtidsopphold /år |  |  |  | 7 767 | 5 915 | 5 548 | 5 210 | 4887 | 5308 | 6453 |

Antall døgn med korttidsopphold på sykehjem:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| Totalt antall korttidsopphold (døgn) | 830 | 1 080 | 1 240 | 874 | 697 | 1 382 | 1 107 | 829 | 1 154 | 1 341 |
| Uttrekk av kommunalt akutt døgnopphold  (start 1.5.2014) | 39 | 69 | 80 | 69 | 119 | 139 | 62 | 61 | 128 | 119 |
| Dag-/nattopphold | 0 | 0 | 0 | 0 | 0 | 89 | 0 | 0 | 0 | 59 |
| Uttrekk av avlastningsdøgn | 0 | 0 | 0 | 0 | 0 | 0 | 17 | 0 | 86 | 0 |
| Dødsfall | 15 | 18 | 15 | 19 | 12 | 13 | 16 | 9 | 7 | 7 |
| Nye vedtak langtidsopphold | 5 | 6 | 8 | 12 | 13 | 10 | 6 | 6 | 6 | 8 |

Tallene viser en økning i behovet for både korttidsopphold og spesielt langtidsopphold. Dette er litt tidligere enn forventet i forhold til framskrivningstallene for Bindal kommune. I tillegg til langtidsopphold på sykehjem er det flere omsorgsboliger hvor det gis tilbud om heldøgns omsorg og dette vil komme mer på plass i rapporteringene fra 2024.

Pasienter som er innlagt på sykehjemmet nå mot tidligere og spesielt korttidspasienten, har omfattende hjelpebehov og de har mange ganger behov for behandling som koster mer. Dette i form av medisiner, medisinsk forbruksmateriell, engangsutstyr ol.

Pasienter som er innlagt på kommunalt akutt døgnopphold i 1-8 døgn har behov hvor det kreves intensiv observasjon og oppfølging.

**HJEMMETJENESTEN**

Hjemmetjenesten har 2 avdelinger, helsehjelp i hjemmet og miljøtjenesten, med hver sin avdelingsleder. Det er ingen arbeidsledere i tjenesten.

Oversikt over antall tjenestemottakere siste 10 år pr. 31.12:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | | | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| Antall tjenestemottakere | | | 84 | 79 | 83 | 89 | 106 | 94 | 96 | 93 | 123 | 120 |
| Mottakere av helsetjenester i hjemmet | | | 63 | 71 | 74 | 80 | 91 | 82 | 83 | 80 | 87 | 84 |
| Mottakere av praktisk bistand | | | 52 | 49 | 46 | 46 | 59 | 57 | 53 | 57 | 74 | 69 |
| Kjøp av middag | | | 17 | 16 | 15 | 19 | 22 | 19 | 17 | 20 | 19 | 13 |
| Kjøp av fullkost | | | 7 | 6 | 6 | 4 | 9 | 8 | 7 | 10 | 6 | 7 |
| Støttesamtale med psyk.spl/vernepl | | | - | 7 | 9 | 16 | 25 | 23 | 21 | 29 | 25 | 18 |
| IP/Koordinator  (antall barn) | | | 30  (15) | 25 (11) | 25 (12) | 29  (9) | 32  (9) | 35  (9) | 36  (6) | 32  (8) | 28  (6) | 29  (6) |
| Dagtilbud | | | 7 | 7 | 9 | 9 | 8 | 8 | 12 | 13 | 9 | 8 |
| LOS-oppfølging | | |  |  |  |  | - | - | - | - | 6 | 6 |
|  |  |
| Namdal rehab. | | | 145 | 145 | 145 | 146 | 114 | 107 | 148 | 0 | 0 | 0 |
| KAP i leilighet | | |  |  | 14 | 21 | 57 | 22 | 17 | 40 | 28 | 13 |

Tallene viser en svak nedgang i behov av praktisk bistand og helsetjenester i hjemmet, støttesamtaler og salg av middag. Det må likevel poengteres at behovet gjennom året har vært stabilt, selv om tall pr 31.12 viser nedgang. Dette samsvarer med den forventede utviklingen på framskrivningstall, og det forventes en gradvis økning framover.

Tjenestetilbud innen psykisk helse og rus ivaretas med ulike tjenestetilbud, etter den enkeltes totale behov, men i hovedsak ytes dette av Miljøtjenesten. Stillingen som psykiatrisk sykepleier er for tiden besatt av spesialvernepleier og det gis støttesamtaler etter vedtak.

Oppfølging av skoleungdom som avslutter videregående, eller av en eller annen grunn ikke starter opp på videregående, fortsetter. Etter at prosjektet med ungdomslosen ble avsluttet, har vi sett viktigheten av dette arbeidet og avdelingsleder i Miljøtjenesten ivaretar denne oppgaven, og jobber tett opp mot Opplæringskontoret Sør-Helgeland, NAV og ungdom/familie. Det har vært for små tall i kommunen til at disse kunne presenteres før 2022, men også i 2023 har 6 personer fått bistand.

Friskliv er fortsatt et tiltak i helsetjenesten, der det også er for små tall til at resultat kan presenteres.

Etter avslutning på medeierskap i Namdal rehabilitering, er det ikke kjøpt rehabiliteringsopphold gjennom 2023. Dette er løst ved at den enkelte med behov har fått dekket rehabilitering gjennom at de fyller vilkåret i spesialisthelsetjenesten, eller at det er gjennomført som hverdagsrehabilitering i hjemmet eller korttidsopphold til rehabilitering på Bindal sykehjem.

Det er jobbet lite med de tverrfaglige rehabiliteringstjenestene i 2022. Det er ansatt ergoterapeut og fysioterapeut i kommunen, og delområdene forebyggende hjemmebesøk, hverdagsrehabilitering og saksbehandler Koordinerende Enhet (KE) som beskrevet i planverket er på plass. Det ytes tjenester innenfor området etter individuelle behov.

**Forebyggende hjemmebesøk**

Rundskriv I-2/2016 beskriver hvordan kommunene kan bruke forebyggende hjemmebesøk som del av sitt tjenestetilbud til eldre. Rundskrivet er en del av Regjeringens satsning på å styrke de eldre sine ressurser, og å sikre dem gode og trygge helse- og omsorgstjenester. Forebyggende hjemmebesøk fremmer helse og mestring, og gir eldre mulighet til å leve et aktivt og selvstendig liv også når helsen blir redusert. Tiltaket kan bidra til at flere eldre kan leve lenger i egen bolig og oppleve større mestring i hverdagen.

Bindal kommune har gjennomført forebyggende hjemmebesøk siden 2019. Tilbudet gis til alle som fyller 75 år i løpet av året, og med begrenset eller ingen tjeneste fra kommunen fra tidligere. Tilbudet er frivillig. I 2023 var det ingen som takket ja til tilbudet. Tilbudet må fortsette, men vi vil revidere invitasjonen og vurdere informasjonen som blir utsendt.

**KREFTSYKEPLEIER**

Kreftsykepleier jobber uten vedtak og gir lavterskeltilbud, noe som innebærer tilstedeværelse faste dager og tilgjengelighet for de som trenger det. Kreftsykepleier gjennomfører i tillegg støttesamtaler, veiledning til kolleger ved spesielle behov, og har samarbeid med kommunene i Ytre Namdal, samt palliativt team ved sykehuset Namsos. Hun har i tillegg en viktig kompetanse i forbindelse med hjemmedød, og er med på å gjøre dette mulig for de som ønsker dette. Gjennom året er det gitt tilbud til 7 pasienter.

**DEMENSKOORDINATOR / PÅRØRENDESKOLE**

Demenskoordinator jobber uten vedtak og gir lavterskeltilbud, noe som innebærer at de er til stede til faste dager og er tilgjengelig for de som trenger det. Demens er en folkesykdom som vies oppmerksomhet også i media, og tallene er økende. Det er viktig å komme i gang med kartlegging og utredning i tidlig fase da det finnes ulike hjelpemidler og medikamenter som kan forsinke utviklingen. I løpet av 2023 er det utført 18 kognitive tester, 13 av disse er retesting.

Ifølge aldring og helse ([Demenskartet – Aldring og helse](https://demenskartet.no/#1811)) foreligger følgende framskrivningstall for Bindal;

|  |  |  |  |
| --- | --- | --- | --- |
|  | **2020** | **2025** | **2030** |
| Antall demente | 42 | 52 | 57 |

Høsten 2023 ble det gjennomført pårørendeskole i Bindal kommune. Vi fikk tilskudd på kr 35 700,- for å gjennomføre denne, og Kløveråsen kompetansesenter i Bodø ble leid inn og deltok på den ene samlingen. I tillegg ble tidligere demenskoordinator innleid for å delta på hele samlingen. Det ble gitt gode tilbakemeldinger på tilbudet i etterkant.

**BOLIGER**

Det er ingen venteliste for å få leid omsorgsbolig, og det er flere ledige.

Oversikt over antall boliger tilgjengelig og antall boliger i bruk siste 10 år pr. 31.12:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| Ant. boliger tilgjengelig | 36 | 36 | 37 | 35 | 35 | 28 | 42 | 40 | 40 | 40 |
| Antall i bruk | 31 | 32 | 30 | 24 | 24 | 24 | 26 | 32 | 31 | 35 |

Behovet for kommunalt akutt døgnopphold rus/psykiatri og avlastning gjør at 2 boenheter er omdefinert til institusjon og benyttes til dette. Det er nå 25 omsorgsboliger på Terråk, og 13 (+2) omsorgsboliger på Bindalseidet.

**KOMMUNALE BILER**

Oversikt over kjørte km på de 4 kommunale bilene i hjemmesykepleien:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2013** | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| Km/år | 61 778 | 73 072 | 69 545 | 84 245 | 105 276 | 99 176 | 87 130 | 80 295 | 85 000 | 99 073 | 98 130 |

Det har forekommet en del mindre skader ved uhell i trafikken. Bilene fungerer godt med tanke på framkommelighet, spesielt på vinteren. Avtale om dekkskift fungerer også etter avtale. Det er ytret ønske om behov for flere biler til ansatte. Behovet for bistand til brukere med spesielle behov, og ikke minst befraktning av utstyr gjør at det ikke oppleves hensiktsmessig av ansatte å bruke sine private biler til dette.

**Måloppnåelse i henhold til virksomhetsplan for 2023**

**Koordinerende Enhet (KE) som forvaltningsenhet i kommunen (KPS 6a)**

Målet er at KE er etablert som mottaker av henvendelser fra brukere, interne og eksterne tjenesteutøvere. Tjenesteutøvere melder saker til KE iht Helse- og omsorgstjenestelovens § 7. Informasjonsbrosjyre er utarbeidet og er gjort kjent, og kontakt med oppfølgingstjenesten er etablert. Resultatindikator er antall henvendelser til KE.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| Antall henvendelser | - | 323 | 397 | 347 | 442 | 579 | 481 | 522 | 664 | 643 |
| Antall enkeltvedtak etter helse- og omsorgstjenesteloven | 162 | 186 | 203 | 202 | 230 | 284 | 211 | 244 | 274 | 278 |

Koordinerende enhet (KE) er forvaltningsenheten som har ansvar for saksbehandling og leder hjemmetjenester og institusjon innehar denne funksjonen som utføres innenfor stillingene deres. Det er i tillegg ansatt 100 % stilling som saksbehandler i KE. Det planlagte arbeidet med å utarbeide brosjyre, tildelingskriterier i saksbehandlingen og innarbeide dynamiske vedtak ble ikke prioritert i 2023.

I tillegg ligger systemansvaret for fagprogrammene hos KE.

Koordinerende enhet har mottatt 643 henvendelser i løpet av året. Av disse er det fattet 278 enkeltvedtak etter helse- og omsorgstjenesteloven, fordelt på 131 personer. Det er i tillegg fattet enkeltvedtak på de andre henvendelsene. Det er gitt 3 avslag fordelt på 3 personer.

Gjennomsnittlig saksbehandlingstid er på 32 dager, og det er en økning fra fjorårets 25 dager. Det er i 2023 foretatt totalt 82 vedtak om egenbetaling i institusjon inkludert etter- og sluttoppgjør. Etter- og sluttoppgjør i forhold til vederlagsbetaling for 2021 ble utsatt og utført i 2023.

Det har vært avholdt jevnlige møter mellom leder hjemmetjenester, leder institusjon og sykehjemslege vedrørende inntak Bindal sykehjem og tildeling av bolig. Andre fagpersoner deltar ved behov.

Koordinatorfunksjonen av 6 barn/unge ivaretas av helsesykepleier på helsestasjon. Koordinatorfunksjonen av 21 voksne og 2 barn ivaretas av vernepleiere og sykepleiere med koordinatoropplæring. Tallene er forholdsvis stabile.

Rapportering for 2023 skjer gjennom KPR (kommunalt pasient- og brukerregister for personer som har mottatt helse- og omsorgstjenester fra sin kommune) og standard KOSTRA-skjema. Kommunalt pasient- og brukerregister (KPR) er integrert som en del av Helseregisterloven. KPR rapporteres gjennom norsk helsenett og Visma Link.

**Dagaktivitet for hjemmeboende demente (KPS)**

Ordningen er en lovfestet rett gjennom helse- og omsorgstjenesteloven, og det fattes enkeltvedtak på tjenesten. Det er en ansatt i 40 % stilling som arbeider ute i hjemmene og bistår demente. I tillegg arbeider demenskoordinator med utredningsarbeid, kartlegging og veiledning som må utføres. Økonomien i dette må sees på lang sikt, og erfaring så langt er at demente kan bo lengre i eget hjem før de har behov for langtidsopphold på institusjon.

Tilbud har også blitt gitt gjennom støttekontakter og andre individuelle tilpasninger ut fra behov. Det er utarbeidet informasjonsbrosjyre med opplysning om demenskoordinators arbeid i Bindal.

Dagaktivitet til mennesker med nedsatt fysisk eller psykisk funksjonsevne er på Bindalseidet, og er i 2023 videreført som før. Utgangspunkt er senteret på Bindalseidet, og det er ansatt en arbeidsleder med pedagogisk kompetanse i denne stillingen.

**Meldingsutveksling**

Meldingstrafikken:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2015** | **2016** | **2017** | **2018** | **2019** | **2020** | **2021** | **2022** | **2023** |
| Antall meldinger | 1794 | 3192 | 3871 | 4459 | 4814 | 4495 | 4091 | 4397 | 4374 |

Meldinger til sykepleietjenesten skal følges opp 24/7 og Bindal kommune ivaretar dette overvåkningsansvaret gjennom ansvarsvakta som er plassert på Bindal helsetun (sykehjem). Andre sykepleiere på vakt bistår også med å svare ut ved behov. Meldinger til saksbehandlertjenesten følges opp fra kl. 08–15.30 på ukedager av saksbehandler og ledere i helse- og omsorgstjenesten. Meldingstrafikken overvåkes av systemansvarlig i Profil og leder i hjemmetjenesten.

**Hjemmesiden til helse og omsorg er oppdatert og søknadsskjema er elektronisk**

Dette arbeidet har det blitt jobbet noe med i 2023 ved at søknadsskjemaet er utarbeidet elektronisk men avventer iverksettelse til 2024. Det har ikke vært mulighet til å jobbe med oppdatering av hjemmesidene i 2023. Det har også kommet tilbakemeldinger fra publikum om manglende informasjon på hjemmesiden, og arbeidet må prioriteres i 2024.

**Tildelingskriterier og nivå på tjenestetilbud er utarbeidet, og brukes aktivt i saksbehandlingen (KPS 6 f).**

Denne jobben er startet, og det vil bli en viktig jobb som må videreføres til 2024 med tanke på framtidig drift og prioriteringer i kommunen. Denne oppgaven har blitt nedprioritert i 2023.

**Brukermedvirkning ivaretas ved saksbehandling og tildeling av tjenester (KPS 6c)**

Utarbeiding av prosedyrer i saksbehandling og tjenesteutføring.

Brukermedvirkning ivaretas ved saksbehandling og tildeling av tjenester.

Bindal kommune har hatt 1 klagesak i 2023, og klagen er sendt videre til Statsforvalteren i Nordland. Arbeidet med å få på plass ferdige utarbeidede prosedyrer, har ikke blitt prioritert i 2023.

**Hverdagsrehabilitering til hjemmeboende (KPS 6d)**

Målet er å satse på hverdagsaktiviteter som treningsarena for å bygge styrke til å klare seg lenger i eget hjem og unngå lengre institusjonsopphold.

Hverdagsrehabilitering er omtalt i *«Omsorg 2020»,* som er regjeringens plan for omsorgsfeltet 2015-2020. Denne omfatter prioriterte områder med viktige tiltak for å styrke blant annet kvalitet på tjenester, samt at den viderefører Meld. St. 26 (2014-2015*) Fremtidens primærhelsetjeneste – nærhet og helhet.* Her fremheves den store og økende gruppen eldre med behov både for en forebyggende innsats og for en strukturert rehabiliteringsinnsats etter episoder med funksjonstap. Stortingsmeldingen beskriver videre at å innføre hverdagsrehabilitering som en del av tjenestetilbudet, vil gjøre kommunen i stand til å møte morgendagens utfordringer på en best mulig måte. Alle som har behov for tjenesten hverdagsrehabilitering igangsettes med gjennomføring på 6 uker som standard.

I 2023 har 5 brukere hatt tjenesten hverdagsrehabilitering, over 7 perioder. Hos flere av disse brukerne har det handlet mye om å forebygge videre funksjonsfall. Vi erfarer at det er utfordrende å utføre COPM (kartleggings- og evalueringsredskap) hos brukere med demens, og ulike helseutfordringer fører til at en ikke alltid får gjort evaluering på den fysiske testen. Ved alvorlige helseutfordringer er det ikke alltid det passer å legge fram kartleggingsverktøyene som benyttes ved hverdagsrehabilitering, men aktiviteten som iverksettes er likevel meget viktig for den enkelte bruker. Dette er et felles samarbeid mellom hjemmetjenesten og fysioterapeut og ergoterapeut. Det arbeides gjennom tverrfaglige team. Resultatindikator måles gjennom effekt av egenopplevd utførelse og tilfredshet ved oppstart og avslutning av perioden.

|  |  |  |  |  |  |
| --- | --- | --- | --- | --- | --- |
| **Antall brukere** | **Ikke fullførte tiltak** | **Antall tiltaksperioder** | **Endringsscore utførelse** | **Endringsscore tilfredshet** | **Endringsscore SPPB** |
| 5 | 0 | 7 | 3,5 | 3,5 | 3,5 |

*For å kartlegge og evaluere tiltak brukes verktøyene Canadian Occupationel Performance Measure (COPM) og Short Physical Performance Battery (SPPB). Dette er verktøy som ofte benyttes i hverdagsrehabilitering.*

Erfaring så langt er økt livskvalitet og mestring for brukeren. Forskning tilsier at en stigning på mer enn 2 er signifikant, og dette tyder på svært gode resultater i Bindal.

**Velferdsteknologi i fokus – innhold i trygghetspakke er utarbeidet (KPS 6 g).**

Dette skal gjøre den enkelte av oss i større stand til å mestre eget liv slik at man kan bo lengre hjemme i egen bolig. Gevinsten for den enkelte vil være å mestre eget liv lengre og i større grad, som vil være bærekraftig i forhold til behov for helse- og omsorgstjenester.

Bindal kommune har inngått avtale med Telecom om anskaffelser av velferdsteknologi.

Dette har vært en del av de ulike byggeprosjektene i helse- og omsorgsavdelingen. I det videre må det jobbes med anskaffelse av ulike sensorer og implementere velferdsteknologi som tjeneste i helse- og omsorgssektoren. Det er fortsatt en del utstyr som ikke er montert innen utgangen av 2023 og dette vil det jobbes med videre. Når velferdsteknologi tas i bruk kreves det avlæring av gamle metoder, og nye tanker og innlæring av måter å utføre ting på hos både brukere og ansatte. Kommunen har derfor ikke kunnet realisere gevinsten ved installasjonen, og har periodevis opplevd at teknologien har skapt behov for ekstra bemanning. Utfordringene viser at teknologien krever tett samspill mellom kommunen og leverandør.

God og sikker nettilgang i kommunen er en forutsetning for å kunne lykkes i forhold til iverksettelse av velferdsteknologi. Det mangler fortsatt aggregat på Bindal rådhus som sikrer drift av systemet ved strømbrudd.

**Bindal kommune er en helsefremmende arbeidsplass (KPS 7 b og c)**

Utdanning/Kurs/Opplæring/Prosjekter

Helse og omsorg har egen plan for e-læring/internopplæring, og fagdager som er planlagt for de ansatte. Det er ulik oppslutning i avdelingene i forhold til planen og det må jobbes videre for å innlemme den blant de ansatte og øke oppslutningen. Planen er endel av kvalitetsforbedringsarbeidet i avdelingen.

Helsepersonell i Bindal kommune bruker standardiserte observasjonsverktøy i observasjon av pasienter. Dette er med på å sikre forsvarlige helsetjenester til befolkningen i kommunen og ivaretar pasientsikkerhet. De 2 instruktørene i kommunen holder fokuset oppe på pasientsikkerhetsprogrammet KlinObsKommune.

Avdelingen har flere ansatte som tar utdanning:

* 1 ansatt på sykehjemmet tar sykepleierutdanning
* 1 ansatt i hjemmetjenesten tar sykepleierutdanning
* 1 ansatt i miljøtjenesten tar vernepleierutdanning
* 2 ansatte som lærling i faget helsefagarbeider
* 1 ansatt har tatt fagbrev som helsefagarbeider i 2023
* 1 ansatt tar fagbrev som helsefagarbeider gjennom kvalifiseringsstønad
* 6 ledere tatt helselederutdanning gjennom KS
* 1 sykepleier tar videreutdanning som kreftsykepleier
* 2 sykepleiere tar videreutdanning i klinisk sykepleie

Bindal kommune har fortsatt behov for ansatte i helse- og omsorgstjenestene med høgskoleutdanning, spesielt vernepleier og sykepleier. Bindal kommune har dispensasjon på drift fra Statsforvalteren (pga mangel på høgskoleutdannede). Det er viktig at ansatte fortsetter å ta høgskoleutdanning og videreutdanning. Rekruttering generelt ser vi er viktig, og antall ansatte uten helsefaglig utdanning er redusert gjennom flere år med målrettet jobbing med skolering. Når vi nå har lærlinger, ser Bindal kommune viktigheten av å rekruttere de inn i egen virksomhet.

Det er i 2021 utarbeidet rekrutteringsplan for Bindal kommune hvor flere av disse utfordringene er kommet med.

Utviklingssamtaler er gjennomført i avdelingene iht HMS-plan.

**Vold og trusler**

Arbeid med å sikre ansatte mot fysisk og psykisk utagering pågår kontinuerlig. Det er fortsatt avvik på trusler/vold mot ansatte. Ingen av hendelsene er anmeldt i 2023.

Det er igangsatt tiltak på området «Hvordan håndtere aggresjon, trusler og vold på arbeidsplassen».

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| Avvik vold/trusler | 27 | 12 | 39 | 41 | 11 | 14 | 34 | 54 | 26 | 142 |

Fortsatt er vold og trusler et fokusområde som følges opp. Tall for 2023 viser en formidabel oppgang, og det skyldes i hovedsak tidligere underrapportering og at ansatte har hatt en for lav terskel for å melde avvik. Habiliteringstjenesten har hatt flere treffpunkt med møter/undervisning til ansatte. I tillegg er det gjennomført e-læringskurs fra Veilederen. Kravet til videre oppfølging er initiert av Statsforvalteren og spesialisthelsetjenesten. Etter tilsyn og påfølgende avvik fra Arbeidstilsynet i 2022, ble det satt ekstra fokus gjennom kartlegging og risikovurdering. Dette medførte økt bevissthet hos ansatte, og avdelingene fikk god læring av gjennomgangen.

**Kvalitetssikre helse- og omsorgstjenestene (KPS 7a)**

Sentrale underpunkter på området er ledelse og kvalitetsforbedring, samt prosedyrer og rutiner i Compilo, brukerundersøkelser og KOSTRA-rapporter som brukes aktivt i tjenesteutvikling. Resultatindikatorer er at avvikssystemet fungerer, målt kvalitet i tjenesteproduksjon samt brukertilfredshet.

**Avvik**

Institusjonen har totalt 99 registrerte avvik i 2023. 64 avvik er meldt i fagsystemet Profil og 35 avvik i fagsystemet Compilo.

I hjemmetjenesten er det 557 registrerte avvik i 2023. 494 avvik er meldt i fagsystemet Profil og 63 avvik i fagsystemet Compilo. Det er fortsatt de små avdelingene som er mindre flinke til å registrere avvik.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| Totalt antall avvik hjemmetjeneste | 207 | 176 | 189 | 165 | 185 | 154 | 252 | 251 | 422 | 557 |
| Totalt antall avvik institusjon | 85 | 123 | 125 | 99 | 109 | 89 | 46 | 146 | 102 | 99 |

**Ledelse og kvalitet**

Målet er å utvikle en god tjenestekvalitet gjennom å arbeide systematisk og kontinuerlig med forbedring og utvikling. I helse- og omsorgsavdelingen er det opprettet en kvalitetsgruppe som ivaretar enhetens behov for koordinering av kvalitetsarbeidet. I denne deltar ledere og verneombud i tillegg til ansatte fra ulike avdelinger. Denne gruppen har hatt jevnlige treffpunkt i 2023. Det mangler ressurser til å holde prosedyrer oppdatert og systemet vi har, er krevende og ikke tilpasset for å ha prosedyrer innenfor fagfeltet.

Avviksregistrering er økende i Profil men fallende i Compilo. Det er behov for et system som følger forskrift om ledelse og kvalitetsforbedring, og ivaretar områder som:

* Faglig forsvarlige helse- og omsorgstjenester, med rutiner og prosedyrer.
* Kommunens plikt til å ha infeksjonskontrollprogram i henhold til [lov om smittevern kapittel 2](https://lovdata.no/forskrift/2005-06-17-610/§2-1).
* Kommunens plikt til forsvarlig legemiddelhåndtering i henhold til [forskrift om legemiddelhåndtering for virksomheter og helsepersonell som yter helsehjelp](https://lovdata.no/dokument/SF/forskrift/2008-04-03-320)
* Kvalitetsforbedring, med e-læring og veiledere.
* Pasient og brukersikkerhet, med prosedyrer tilpasset pasientforløp og leve hele livet.
* Øvrige krav i helse- og omsorgslovgivningen er i fokus.

Utviklingsprogrammet i prosessledelse for lederforum har vært satt på pause i 2023 og vil starte opp i 2024 igjen. Målet er da å se nærmere på risiko- og sårbarhetsanalyse, ledelse- og kvalitetsforbedring og avvikssystem.

# KAP. 6 - PLAN OG RESSURS

**Evaluering av budsjettpremisser for 2023**

I budsjettdokumentet for 2023 ble det forutsatt at plan- og ressursavdelingen hadde totalt 17,56 årsverk med følgende fordeling:

|  |  |
| --- | --- |
| Administrasjon: | 5,7 årsverk fordelt på 7 stillinger |
| Uteavdeling: | 5,5 årsverk fordelt på 6 stillinger |
| Renhold: | 6,36 årsverk fordelt på 9 stillinger |

På bakgrunn av endringer i bemanningen i 2023, har antallet årsverk i administrasjonen blitt 5,8. Det har vært flere utskiftninger i stillingen som plan- og ressurssjef. Den daværende plan- og ressurssjefen avsluttet sin stilling den 1. mars 2023 og gikk over til en rådgiverstilling på 50 %. Han gikk deretter av med pensjon den 31. desember 2023. Fra 1. mars 2023 til 1. september 2023 var det en konstituert sjef. Fra 1. september 2023 ble en ny plan- og ressurssjef ansatt i fast stilling.

Prosjektaktiviteten i 2023 har gått som planlagt.

* Garasje og lageranlegg for uteavdelingen, samt fasiliteter uteavdelingen ble ferdigstilt i 2023.
* Trafikksikkerhetsprosjekt Terråk skole og barnehage ble ferdigstilt i 2023.

Når det gjelder daglig drift, samt løpende saksgang til politisk behandling, er behandlingstid og responstid generelt godt ivaretatt.

Ved uteseksjonen har det vært en stabil arbeidsstyrke det siste året. I tillegg til generelt vedlikehold har eget mannskap blitt benyttet i forbindelse med prosjektarbeid. Dette inkluderer ferdigstilling av garderobe og personalrom for uteavdelingen, skifting av bordkledning og vindu på røstveggen på rådhuset, samt utvidelse og oppgradering av Kjella barnehage nevnes. Alt av snekkerarbeid er utført internt.

Regnskapet for plan- og ressursavdelingen viser for 2023 et samlet merforbruk på kr 5 280 472,94. Dette skyldes at det ikke ble tatt høyde for så høye summer for avskrivning i budsjett 2023. Det totale beløpet for avskrivninger er kr -5 140 633,00.

Ut over dette er det mindre avvik som viser både + og - ved flere funksjoner som ikke er listet opp her.

Brannvesen og feiervesen kjøpes av Namsos kommune gjennom en partnerskapsavtale. Vertskommuneavtalen beløp seg til kr 3 300 000,- i 2023.

**Måloppnåelse for 2023**

Som beskrevet innledningsvis har det vært utskifting i ledelse ved plan- og ressursavdelingen dette året, som har medført omfordelinger av arbeidsoppgaver.

Selv om det for 2023 har vært skifte i bemanning, har sluttføring av prosjekter og vedlikehold gått bra. Det er store prosjekter knyttet til vann og avløp som ikke er påbegynt. Dette er prosjekt som videreføres til 2024.

Daglig drift blir i de fleste tilfeller oppfylt, og saksbehandlingstiden ved plan- og ressursavdelingen må betraktes som tilfredsstillende.

**I henhold til virksomhetsplan for 2023 var følgende prosjekt tatt med:**

Prosjektene er ikke opplistet i prioritert rekkefølge.

* Kommuneplanens arealdel
* Reguleringsplan Nessahaugen
* Fasiliteter uteavdelingen
* Ny inntaksledning Terråk vannverk
* Verdiskapingsplan
* Revisjon av vann- og avløpsplan
* Vedlikehold kommunale boliger
* Oppgradering Bindal rådhus
* Utførelse trafikksikkerhetsprosjekt Terråk skole og Terråk barnehage
* Utredning spredt avløp
* Ny parkering Heilhornet
* Skilting veiadresser
* Skilting vannledning Holm-Kveinsjø
* Oppgradering Åbygda vannverk

**Av vedtatte oppgaver/prosjekt som ble gjennomført og ferdigstilt i 2023 kan nevnes:**

* Delvis fått gjennomført vedlikehold på kommunale bygg
* Verdiskapingsplanen
* Oppgradering Bindal rådhus, tverrvegg
* Trafikksikkerhetsprosjekt Terråk skole og Terråk barnehage
* Fasiliteter uteavdelingen
* Garasje/verksted

**Oppgaver/prosjekt som ikke er ferdigstilt i 2023:**

* Skilting veiadresser
* Skilting vannledning Holm-Kveinsjø
* Kommuneplanens arealdel
* Reguleringsplan Nessahaugen (til boligformål)
* Utredning spredt avløp
* Ny inntaksledning Terråk vannverk
* Revisjon av vann- og avløpsplan
* Parkering Heilhornet

**Boliger:**

**Kommunale utleieboliger/leiligheter**

For 2023 ble det gjennomført generelt vedlikehold av kommunale boligmasse for kr 496 037,-. Dette ble utført med eget mannskap. Det ble og gjennomført en utbedring av bassenget ved Terråk skole til kr 494 040,-.

**Omsorgsboliger**

Ved utgangen av 2023 har Bindal kommune 25 omsorgsboliger på Terråk og 8 omsorgsboliger på Bindalseidet, inkl. Åsentoppen på Bindalseidet. Av disse er 18 nybygd/renovert.

Utleieprosenten ved utgangen av 2023 var på ca. 90.

Det er foretatt generelt vedlikehold på den eldste delen av bygningsmassen. Her vil det fortsatt være behov for videre renovering av deler av bygg.

**Bindalseidet bo- og aktivitetssenter (Ivarhaugveien 3)**

Bindalseidet bo- og aktivitetssenter har 7 leiligheter. Ved utgangen av 2023 var 5 av disse utleid. Bygget ble ferdigstilt i 2020, og det er lite behov for vedlikehold.

**Flyktningeboliger**

Bindal kommune har 3 leiligheter i gamle coopbygget på Terråk som er definert som flyktningeboliger. Leilighetene ble bygget med tilskudd fra Husbanken for bruk til flyktninger.

Det siste året har vi tatt imot 31 flyktninger fra Ukraina, og har pr. dags dato ingen kommunale boliger ledig. Kommunen må på det private markedet for å dekke boligbehovet. Det er stort behov for mer bygningsmasse for å kunne ta imot flere flyktninger.

**Kommunale veier**

I 2023 er det utført generelt vedlikehold av kommunale veier. Vintervedlikeholdet fikk for 2023 en økning, økningen skyldes veksling mellom snø/frost og mildvær som medfører økt behov for strøing og brøyting. Det var budsjettert med kr 640 000,- til brøyting og strøing. Regnskapet viser forbruk på brøyteavtaler på kr 794 181,- som gir et underskudd på kr 154 181,-. Overforbruket har blitt delvis dekket inn fra mindreforbruk ved andre funksjoner. Det er et regnskapsført overforbruk på kontoen på kr 93 963,79, dette skyldes og økte drivstoffpriser og opprusting av plogløft.

**KOSTRA-tall for drift og vedlikehold av kommunale veier pr. km vei (2023)**

**Utstyr og maskiner**

Det er i 2023 ikke foretatt noen større innkjøp av maskiner/kjøretøy og utstyr. Maskinparken/kjøretøy består i dag av traktor, lastebil og 5 tjenestebiler, samt en minigraver som deles med Bindal sokn.

Det jobbes kontinuerlig for å holde maskin- og bilparken i tilfredsstillende stand. I 2023 ble det gjort kun mindre reparasjoner og vedlikehold. Det er en delvis aldrende bilpark, som vil ha behov for oppgradering de nærmeste årene. Eldste kjøretøy i dag er lastebilen som er fra 2002.

**Brann og redning**

Namsos brann og redning har overtatt ansvar og drift av Bindal brannvesen, som også innbefatter feiing og tilsyn.

**Plan- og byggesaker**

Byggesaker:

I løpet av 2023 ble det behandlet 4 byggesøknader med ansvarsrett og 16 byggesøknader uten krav om ansvarsrett. Disse omfatter blant annet en bolig, fritidsboliger, tilbygg og ombygging av fritidsbolig/bolig, rivningsarbeider, og renovering av pipe.

Dispensasjonssaker:

I 2023 ble det behandlet 20 søknader om dispensasjon fra kommuneplanens arealdel.

Av disse ble 18 søknader innvilget, 1 avslått av formannskapet og 1 klage på vedtak avslått og sendt videre til Statsforvalteren i Nordland.

Totrinns-byggesaker:

I 2023 var det 0 totrinns byggesaker.

Plansaker:

I 2023 var det 0 plansaker vedtatt.

**Næring**

Plan for verdiskaping og næringsutvikling (V*erdiskapingsplan 2023-2032)*, ble vedtatt 28. september 2023 (k-sak 47/2023). I samme sak ble det vedtatt et handlingsprogram for de to første årene av planperioden (Handlingsprogram 2023-2024).

Arbeidet med ny verdiskapingsplan ble igangsatt i 2022. Formålet med kommunal «plan for verdiskaping og næringsutvikling» er å legge til rette for en fremtidsrettet og bærekraftig næringsutvikling i Bindal kommune. Arbeidet ble organisert som et prosjekt med formannskapet som styringsgruppe, og med tverrfaglig arbeidsgruppe og ressursgruppe. Arbeidsgruppa bestod av: Frode Næsvold (Brukstomta Næringspark), Jørgen Myrvang (Bindal Næringsforening), Åsmund Myrvang (Bindal kommune/landbruk) og Ole K. Haugvik (Bindal kommune/næring).

Verdiskapingsplan 2023-2032 og tilhørende handlingsprogrammer skal eies av alle aktører som er involvert i verdiskapingen i kommunen. Det er derfor lagt opp til bred samhandling i utarbeidelsen av fremtidige handlingsprogrammer, og at det kan bygges videre på dette i gjennomføringen av tiltak. Dette betyr samtidig at plandokument og tilhørende handlingsprogrammer gjelder for hele bindalsamfunnet, og ikke bare Bindal kommune sin administrasjon og politiske ledelse.

Plandokumentet (Verdiskapingsplan 2023-2032) har en varighet på 10 år, og i planperioden skal det utarbeides ytterligere 4 handlingsprogrammer. Dette betyr at arbeidet med plandokument og handlingsprogrammer vil være en kontinuerlig prosess gjennom hele tiårsperioden, og på denne bakgrunnen vedtok kommunestyret i sak 101/2023 at det skulle opprettes et *verdiskapingsteam* på 7 medlemmer som skal ha som hovedoppgave å utarbeide forslag til de neste 4 handlingsprogrammene. Det ble også vedtatt mandat med retningslinjer for verdiskapingsteamet.

Verdiskapingsteamet har følgende medlemmer: Elling Bøkestad (leder), Elin Vareide Lian, Geir Inge Pettersen, Lars Berg-Hansen, Rønnaug Helstad, Henrik Nordlöf og Nina Jørgensen-Øberg.

**Utfasing av omstillingsprogrammet**

Bindal kommune sin omstillingsperiode varte i utgangspunktet frem til 31.12.2021, men etter avtale med Nordland fylkeskommune ble programmet forlenget med ytterligere to år.

Bindal Utvikling AS har hatt ansvar for å gjennomføre omstillingsprogrammet i perioden. Omstillingsprosjektet har gått over 6+1 år (2015-2021). I forbindelse med utfasingen av omstillingsprogrammet ble det lagt opp til at kommunen skulle ha en ny verdiskapingsplan/ næringsplan klar for politisk behandling ila 2023.

*Styret i Bindal Utvikling 2023:*

Styrets leder Marit Dille, nestleder Britt Helstad, styremedlem Bjørn Gillund, styremedlem Jim Ove Aarmo, styremedlem Audhild Bang Rande.

Brukstomta Næringspark AS er et heleid kommunalt eiendomsselskap som eier og drifter fabrikkanlegget til gamle Bindalsbruket. Brukstomta Næringspark vil sammen med Bindal Utvikling AS ha ansvar for videreføringen av de ekstraordinære virkemidlene som Nordland fylkeskommune har bevilget for disse tiltakene.

*Styret i Brukstomta Næringspark 2023:*

Styrets leder Britt Helstad, nestleder Marit Dille, styremedlem Bjørn Gillund,

Styremedlem Jim Ove Aarmo, styremedlem Audhild Bang Rande.

**Tiltakspris:**

Tiltaksprisen 2023 ble tildelt Rune Gangstø for sitt arbeid med Smestad Autoservice.

Det ble i 2023 behandlet flere næringssaker, og totalt ble det gitt tilsagn over næringsfondet til diverse næringsformål (FUNKSJON 32552) med til sammen kr 816 697,95,-. Vedtekter for næringsfondet ble revidert i kommunestyresak 50/22, den 23.06.22.

**Bruk av næringsfondet 2023 har skjedd slik:**

|  |  |  |
| --- | --- | --- |
| **Driftsregnskapet:** |  |  |
| Plan- og ressursavdelingen | kr | 300 000,00 |
| Landbrukskontoret | kr | 72 000,00 |
| LVK og LNVK | kr | 62 301,20 |
| Ungdomspakken, studielån | kr | 0,00 |
| Lærlinger | kr | 278 576,00 |
| Sommerjobb skoleungdom | kr | 85 137,17 |
| Div. næringsformål (funksjon 32552\*) | kr | 816 697,95 |
| SUM | kr | 1 614 712,32 |

**\*SPESIFIKASJON - DIV. NÆRINGSFORMÅL (FUNKSJON 32552)**

|  |  |  |
| --- | --- | --- |
| ***Div næringsformål\**** |  |  |
| Medlemskontingent NFKK | kr | 23 408,00 |
| Trollfjell friluftsråd | kr | 17 669,00 |
| Trollfjell geopark | kr | 22 042,00 |
| Visit Helgeland  Serviceavtale visit Helgeland  Nettverk for infoskjermer  Infoskjermer  Kjøp melkekvote Paul og Svein Gaupen K-sak 2/2023  Refsnes gard v/Maria Holm K-sak 11/2023  Syla butikk AS K-sak 9/2023  Ivergården AS Fondsstyresak 17/2022  Nabil Abusharekh Omi Fondsstyresak 11/2023 | kr  kr  kr  kr  kr  kr  kr  kr  kr | 37 561,84  68 595,92  8 400,00  51 924,80  2 511,00  97 500,00  400 000,00  70 000  15 000,00 |
|  |  |  |
| SUM | kr | 816 697,95 |

**Klima og miljø**

Klima- og miljøarbeidet sorterer inn under kommuneplanens samfunnsdel 2014 – 2024. I samarbeid med Sør-Helgelandskommunene har det vært arbeidet for å fornye energi- og klimaplanene, men dette arbeidet er imidlertid satt på vent. Det er svært usikkert når denne prosessen eventuelt kan gjenopptas.

Fokus i 2023 på samfunnsområdet klima og miljø, og som er ledd i det mer langsiktige perspektivet har særlig vært:

*Stasjonær forbrenning -* Fossil fyringsolje som varmekilde er under utfasing både i privat og kommunal sektor i samsvar med forbudet som trådte i kraft fra 2020. Bindal kommune har i betydelig grad satt søkelys på energiøkonomisering ved prosjekter for nybygg (skole, idrettshall, bo- og aktivitetssenter og sykehjem). Stasjonær forbrenning vil om få år kunne være fullstendig basert på fornybare, klimanøytrale energikilder.

*Avfallshåndtering/slambehandling***-** Midtre Namdal Avfallsselskap IKS (MNA) har gode konsepter for avfallshåndtering som er i stadig utvikling. Det vises til selskapets nettside; [www.mna.no](http://www.mna.no/).

Havneavfallsplan 2020-2023 ble godkjent av Fylkesmannen i mai 2020, og bør revideres for en ny fireårsperiode.

*Jordbruk -* I jordbruk og matproduksjon skjer både klimagassutslipp og klimagassbinding gjennom karbonkretsløpet. Det arbeides derfor kontinuerlig med veiledning for god agronomi.

*Arealplanlegging*- God arealplanlegging er av de langsiktig viktigste tiltak som grunnlag for å utvikle klima- og miljøvennlige samfunn. Det arbeides kontinuerlig for å sikre at nye, større utbyggingsområder for bolig og næring lokaliseres og utvikles med et godt miljøperspektiv. Ny arealplan skulle vært vedtatt i 2023, men på grunn av krav til konsekvensutredning er arbeidet forsinket.

*Fornybar energiproduksjon*– Bindal har relativt liten produksjon av fornybar energi i form av bioenergi på gårdsanlegg og i private hjem (vedfyring i rentbrennende ovner mv), men derimot en betydelig vannkraftproduksjon. To nye mindre vannkraftprosjekter er igangsatt, og vil bidra til energisikkerheten i området. Energiproduksjon fullt ut basert på klima og miljøvennlige og fornybare energikilder er langt frem i tid. Bindal har veldig gode produksjonsforhold for vindkraft, men det er for tiden ingen prosjekter under planlegging.

*Karbonbinding i skog, bygg og trekonstruksjoner -* Skogen spiller en helt avgjørende rolle i karbonforvaltningen, og langsiktig karbonbinding for å hindre klimagassutslipp til atmosfæren er viktig i klimaarbeidet. Markedene modnes etter hvert for bruk av *massivtre* som vil kunne være et vesentlig bidrag i klimaarbeidet. Dette påvirker imidlertid ikke primærskogbruket og skogforvaltningen på kort sikt.

*Forsøpling -* Bindal kommune har i 2023 hatt søkelys på forsøpling.  Kommunen har utfordringer med mer omfattende forsøpling og forurensing som det har vist seg vanskelig å få permanente løsninger på, både juridisk, politisk og praktisk. En større forurensningssak som ble politianmeldt sommeren 2020 er ikke blitt løst.

**Landbruk**

Det var 24 søknader om produksjonstilskudd i løpet av 2023. Deriblant er det 1 som ikke har dyr.

Det har vært stor nedgang i antall søknader sammenlignet med 2022 (nedgang på 8), noe som skyldes nedleggelse av noen sauebruk, og noe kan tilskrives administrative tilpasninger hos gårdbrukerne.

Det meste av dyrkamarka holdes i hevd, men det begynner å bære preg av at det er få drivere i deler av kommunen, og at enkelte teiger blir stående brakk. Det er behov for å ha søkelys på bo- og driveplikten i de deler av kommunen hvor dette er et utviklingstrekk, hvis vi skal klare å opprettholde produksjonen. Det er viktig å opprettholde volumet på produksjonen hvis vi vil bevare slakteri- og meieristrukturen i vår landsdel. Det er også vesentlig at produksjonen holdes oppe på de areal som er i drift gjennom tilstrekkelig drenering og rydding av kantvegetasjon. Vassjuk eng er dårlig arealutnyttelse og dårlig for klima, lommeboka og distriktet.

Enkelte grender begynner å bli tynt befolket. Eiendomsprisene er såpass lave at bolighus gjerne benyttes som fritidseiendommer for folk som bor utenfor kommunen. Det bør være gjengs over slik at man hensyntar behovet for befolkning i de fleste konsesjonssaker, der boplikten blir et tema.

Flere bønder melder om at det er vanskelig å få tak i avløser ved ferie og sykdom. Det har vært dialog mellom Namdal Landbrukstjenester, Bindal bondelag og kommunen om tilgangen på avløser. Det ble forsøkt gjort noen grep, uten at det bar særlig frukter. Tilgang på avløsere er for mange en forutsetning for å kunne ta seg ferie og en trygghet ved sykdom. Utfordringen er at det blir for kostbart å leie inn avløser fra utenom kommunens grenser.

**Lån/tilskudd fra Innovasjon Norge:**

Det ble behandlet 1 søknad om investeringstilskudd fra Innovasjon Norge i 2023, det var en generasjonsskiftesak. En annen sak fra kommunen ble behandlet av Sømna kommune, grunnet inhabilitet.

**Drenering av jordbruksjord:**

Bindal fikk tildelt en pott på kr 200 000,-. Målet er å øke kvaliteten på tidligere grøfta jord som er dårlig drenert. Godt drenert jord er en forutsetning for å holde produksjonen oppe på våre fulldyrka areal. Det ble gitt tilsagn på totalt kr 64.904, -. Det må jobbes videre for å øke grøftingsaktiviteten.

**Spesielle miljøverdier i landbruket (SMIL-midler):**

For 2023 fikk Bindal kommune en ordinær tildeling på kr 150 000,-. Det ble gitt tilsagn for 140 300, - For 2024 har Bindal fått kr 150 000,-. Tiltaksstrategien for Bindal kommune gikk ut i 2022, ny vedtas i Bindal kommunestyre i 2024.

**Veterinærvakt:**

Det er vaktsamarbeid mellom Bindal og Sømna. Landbrukskontoret i Sømna har ansvaret for administrasjon av vaktområdet Bindal og Sømna slik at gårdbrukerne har tilgang til klinisk veterinærvakt hele døgnet. Bindal og Sømna vaktområde har tilgang på stabile og kvalifiserte veterinærer. Det er 3 personer som har delt vaktene mellom seg. Det er i tillegg en vikar fra smådyrklinikken i Brønnøysund avhjelper veterinærene. Bindal kommune er lovpålagt etter dyrehelsepersonelloven å sørge for tilfredsstillende tilgang på tjenester fra dyrehelsepersonell, samt ansvar for å organisere en klinisk veterinærvakt utenom ordinær arbeidstid.

**Avlingsskade:**

Det var en ganske normal sommer i 2023, men flere kunne merke at sommeren i 2022 var veldig våt og dårlig, med tynn eng som resultat våren 23. I Bindal ble det levert 2 søknader om avlingsskade, med en total tildelt erstatningssum på kr 696 077,-.

**Saksbehandling jord- og konsesjonslov:**

I løpet av 2023 ble det totalt behandlet 8 saker etter konsesjonsloven og 9 delingssaker etter jordloven. Det ble registrert 35 egenerklæringsskjema om konsesjonsfrihet.

**Skogbruk og utmarksforvaltning**

**Avvirkning:**

Avvirkningen av skog i år 2023 er i den landsomfattende virkesdatabasen registrert til 14 732 m3 til en førstehåndsverdi på ca. 8,2 mill.kr. Dette er en økning på ca. 11 500 m3 fra 2022. I tillegg er det skjønnsmessig avvirket ca.1200 m3 lauvskog / tømmer til eget bruk og som «ved» for salg med en førstehåndsverdi på vel 0,50 mill. kroner – Totalt ca. 8,7 mill. kroner.

Vinteren 2023: Ujevn vinter, delvis mildt, mye snø i perioder.

**Utvikling i virkespris fra år 2013 og fram til 2023:**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **År** | **2013** | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| Gjennomsnittspris kr/m3: | 260 | 285 | 306 | 278 | 303 | 352 | 388 | 352 | 373 | 546 | 559 |

Egenaktiviteten i det lokale skogbruket er stadig synkende. Mesteparten av avvirkningen skjer helmekanisert. Behovet for bygging av skogsveier er fortsatt stort, men veibygging i Bindal er kostbart og til tross for den statlige tilskudd- og skogfondsordningen er interessen for veibygging noe varierende fra år til år, men en bra aktivitet de siste 2 årene med flere prosjekt gjennomført.

Muligheten for sjølevering er i teorien opprettholdt, men det er i praksis ikke egnet transportutstyr tilgjengelig til dette pr. i dag. Det er ikke registrert levert virke til sjø i 2023. Det er et større sjøtransportprosjekt på gang i Nordland v/Sandnessjøen, og det avventes en nærmere rapport på dette etter hvert. Transporttilskudd til sjølevering i Nordland er nå på samme nivå som for Trøndelag. Fra 2020 ble vei- og driftsmidler/tilskudd overført til kommunene.

**Skogkultur*:***

Det ble satt ut 15300 planter i 2023 på et areal - 95 daa. Dette er en nedgang på ca. 1900 planter fra året før. I 2023 ble det gitt 60 % tilskudd til all type ungskogpleie gjennom NMSK-midlene for Bindal kommune.

Ungskogpleiearealet fikk en liten nedgang fra 2023. Totalt ca. 125 da (ryddet). Det er stor interesse for denne type aktivitet, men vanskelig å få tak i fagfolk, og dette er en utfordring hva angår planting og ungskogpleie; generelt å få tak i kvalifiserte folk.

**Veibygging:**

Aktiviteten med hensyn til bygging av skogsveier/ traktorveier har i 2023 økt noe, og 2 veianlegg er realisert og godkjent, men det er fortsatt et betydelig behov for opprustning av gamle veianlegg, samt noen nye prosjekter. Urvoldveien er under planlegging – dvs. deler av oppdraget er gjennomført og midler er tildelt, men kostnadene for veien har økt i forhold til bevilget midler.

**Vekstforhold, frøsetting og skader på skogen:**

Som et ledd i et landsomfattende overvåkingsprogram ble det satt ut barkbillefeller i Bindal i både 2022 og 2023. Den årlige rapporteringen til skogfrøverket på Hamar gjøres nå av skogbrukets kursinstitutt, hvor kommunen rapporterer via en app. Bindal har hittil vært forskånet fra økt billeangrep.

**Utmarksforvaltning og biologisk mangfold:**

Bindal har store utmarksressurser og en variert natur. Dette er av stor betydning for befolkningens fritid og trivsel. Det får også stadig større betydning i næringsmessig sammenheng. Elgen er den ressursen som hittil har hatt størst næringsmessig betydning. Fra 2022 er alle jaktarealene nå organisert som storviltområder og med driftsplanbasert forvaltning. Det vises til statistikk.

**Kommunen har ansvar for at det finnes et tilbud for dem som ønsker å avlegge jegereksamen.**

I 2023 ble det uteksaminert 7 jegere i Bindal kommune, mot 22 stk. året før.

**Rådgiving og informasjon:**

Bindal skogeierlag ble innlemmet med Foldereid skogeierlag fra 2023. Nytt navn – Ytre Namdal skogeierlag.

**Utfordringer framover:**

Et 3-årig skogpådriverprosjekt hadde sin oppstart i 2014, og avsluttet i 2016. Det ble aksept for en ny prosjektperiode 2017 – 2019 hvorpå Bindal deltok, samt at fylkeskommunen bidro med midler. For perioden 2020 – 2022 var det positive signaler om en videreføring av skogprosjektet, der Bindal kommune var delaktiv i 2022. For 2023 har det vært en sporadisk deltakelse.

**Lokal videreforedling og verdiskaping:**

Det ble utarbeidet nye tiltaksstrategier for skog- og klima 2019 – 2022.

Ny skogbruksplanlegging m/MIS registrering med oppstart i 2017 ble ferdigstilt høsten 2019. Oppslutningen i Bindal var med sine 97 skogeiendommer og et taksert produktivt skogareal på 91259 dekar. For 2023 ble det enkelt-taksert 29 eiendommer med ca. 20 000 dekar produktivt skogareal, slik at vi har et totalt taksert areal på ca. 110 000 dekar og totalt 126 eiendommer. Dette tilsier at vi mangler ca. 25 000 dekar som ikke er taksert siden 1990 og som vi ikke har digitalt planverk på.

**Statistikk 2023 - skogbruk:**

| **Skogkulturarbeider** | **Rydding/ungskogplant.** | **Mark-beredning** | **Grøfting**  **Gjødsling** | | **Planting/ suppleringsplant.** | |
| --- | --- | --- | --- | --- | --- | --- |
|  | **da** | **da** | **meter** | **da** | **antall** | **Da.** |
| Planting |  |  |  |  | 15 300 | 95 |
| Etterarbeid | 125 | 17 |  | 493 |  |  |
| Sum skogkulturarbeider | 125 | 17 |  | 493 | 15 300 | 95 |

**Veibygging / Statstilskudd 2022/23.**

|  |  |  |  |
| --- | --- | --- | --- |
| **Veianlegg godkjent** | **Kostnad** | **Tilskudd** | **Status** |
| Sørengveien – 1300 m-kl.7 | Kr 118 500 | Kr 59 250 | Ferdig godkjent |
| Hestmarksveien – 300m-kl.7 | Kr 280 000 | Kr 140 000 | Ferdig godkjent |
| Urvoldveien – 10 000 m-kl.3 | Kr 3 000 000 | Kr 1 800 000 | Påbegynt |

|  |  |  |
| --- | --- | --- |
| **Ungskogpleie mm.** | **Kostnad** | **Tilskudd** |
| Planting | Kr 122 128 | Kr 73 277 |
| Markberedning/Gjødsling | Kr 9 600 | Kr 30 760 |
| Regulering/rydding | Kr 64 150 | Kr 38 490 |
| **Vanskelig terreng** |  |  |
| **Sum totalt** | **Kr 3 594 378** | **Kr 2 141 777** |

**AVVIRKET FOR SALG I BINDAL 1/1 - 31/12 -2023**

|  |  |  |  |
| --- | --- | --- | --- |
| **Avvirket** | **M3** |  | **Kr** |
| Barskog industrivirke (Innmålt) | 14 732 | Bruttoverdi: | 8 228 804 |
| Lauv/Bar til ved, og skur: skjønn | 1 200 | Bruttoverdi: | 500 000 |
| **Sum avvirkning og bruttoverdi** | **15 932** | Bruttoverdi: | **8 728 804** |

**Statistikk – år 2023 – Hjortevilt: Bindal/Austra, samt Bindals andel i Brønnøy.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Jakt** | **Tildelt** | **Felt** | | | | | | |
|  |  | **Hanndyr** | | | **Hunndyr** | | | **Sum** |
|  |  | **Kalv** | **1 ½ år** | **Eldre** | **Kalv** | **1 ½ år** | **Eldre** |  |
| Elg | 387 | 38 | 44 | 51 | 41 | 30 | 51 | 255 |
| Hjort | 17 | 1 | 1 | 1 | 1 | 4 | 0 | 8 |
| Rådyr | Fri tild. | 6 |  | 16 | 3 |  | 7 | 32 |

**Vannverk**

**Terråk vannverk**

Renseanlegget har i 2023 produsert 166 000 m³. Det er det samme som i 2022. Vi har til tider hatt utfordringer med produksjon av vann, men etter noen endringer i 23 har renseanlegget fungert bedre. Bakteriologisk er vannet tilfredsstillende, men råvannet har noe lav pH.   
Det er store lekkasjer på Terråk vannverk, mest av alle våre vannverk. Vi bør øke fokuset på lekkasjesøk, men det er ressurskrevende og noe som best skjer på en årstid med økt aktivitet og redusert bemanning (ferietid).

 I desember 2023 opplevde Terråk vannverk en alvorlig situasjon da det gikk tomt for råvann. Årsaken antas å være en langvarig tørke, samtidig som byggingen av Hellifossen kraftstasjon har endret det naturlige tilsiget av råvann til inntaket for renseanlegget. Denne hendelsen førte til at renseanlegget stanset, og det var nødvendig med umiddelbare tiltak for å sikre vanntilførselen. Kommunens eget personell måtte bruke tankbil for å pumpe vann inn på nettet og få i gang renseanlegget. Dette var avgjørende for å gjenopprette produksjonen. Heldigvis kom mildvær og nedbør samtidig, noe som bidro til å redde situasjonen. Det er viktig å være forberedt på lignende utfordringer i fremtiden, selv om vi per i dag ikke har alle løsningene på plass.

**Horsfjord vannverk**

Renseanlegget på Horsfjord produserte 61 000 m3 renvann i 2023. Det er omtrent det samme som i 2022. Vannkvaliteten er god, men også på dette vannverket har vi for stor del av lekkasje/unødig forbruk.

**Åbygda vannverk**

Det ble produsert 24 000 m3 renvann i 2023. Det er 9 000 m3 mindre enn i 2022, og skyldes i hovedsak funn og tetting av lekkasjer. Åbygda vannverk har i 2023 hatt lite lekkasjer, noe som produsert mengde viser. Vannet har god kvalitet.

**Holm vannverk**

Bakteriologisk er vannet tilfredsstillende, men pH er tidvis litt for lav i forhold til drikkevannsforskriften. Vannet leveres fra Bindalseidet vannverk.

**Gaupen vannverk**


Det ble produsert ca. 3 000 m3 renvann. Vannkvaliteten er utmerket.

**Røytvoll kommunale vannverk**

Vannet, som leveres fra Bindalseidet vannverk, har tilfredsstillende bakteriologisk kvalitet, men litt lav pH.

**Vannmålere**  
Vi har et ønske om økt bruk av vannmålere og har inngått avtale om innkjøp av elektroniske målere. Disse vil gjøre det enklere med avlesning, men de kan også gjøre oss oppmerksomme på lekkasjer.

**KOSTRA-tall 2023, som viser årsgebyr for vann for bolig på 120 m2**



**Avløp**

Kommunen har mottatt to søknader om spredt utslipp i 2023. Anleggene er utslipp til slamavskiller med videre utslipp i sjø. Det ble gitt tillatelse i begge sakene. Det er gitt ferdigattest for to anlegg (spredt avløp) i 2023.

Det er mottatt en søknad om tilknytning til kommunalt avløpsanlegg. Tillatelse er gitt, og tilknytningen er på Terråk.

**Slam**

Slaminnsamling og organisering av tjenesten ivaretas av Midtre Namdal Avfallsselskap IKS (MNA). MNA har videre engasjert entreprenør, Stoklands, som ivaretar selve innsamlingen. Ordningen ser ut til å fungere godt og det er få henvendelser til Bindal kommune.

**Kart og oppmåling**

Det ble i 2023 gjennomført 19 kart- og oppmålingsforretninger med hjemmel i matrikkelloven, mot 12 i 2022 og 27 i 2021. To av forretningene er gjennomført som kontorforretning, øvrige forretninger har vært oppmåling i marka. Det er matrikkelført en jordskiftesak i 2023.

I forbindelse med innkjøp av nytt oppmålingsutstyr i 2019 ble det inngått en spleisavtale med Bindal Kraftlag, der kraftlaget og kommunen eier 50 % hver av oppmålingsutstyret. Dette bidrar til bedre økonomisk drift. Utstyret sendes på service en gang årlig. Ordningen fungerer fint.

**Renhold**

Renhold er en sentral og avgjørende enhet i plan- og ressursavdelingen. Renholdsyrket er fysisk krevende, noe som i perioder kan føre til høyt sykefravær. Dette igjen skaper behov for vikarer, som til tider kan være utfordrende å skaffe. Det pågår kontinuerlig arbeid med å forbedre arbeidsforholdene ved å tilrettelegge for brukervennlig utstyr og bedre arbeidsteknikker.

I 2023 ble det gjort flere tiltak for å styrke renholdsenheten:

* Innkjøp av ny renholdsplan for Bindal rådhus
* Anskaffelse av en gulvvaskemaskin

I tillegg har nybyggene bidratt til betydelig forbedring av arbeidsforholdene. Dette er et viktig skritt for å sikre en effektiv og trivelig arbeidsplass for renholdsmedarbeiderne.

**Målsettinger for 2024**

Det er også for 2024 utarbeidet virksomhetsplan (prosjektplan) for plan- og ressursavdelingen. Dette er et viktig verktøy for å måle den kapasitet avdelingen har for nye prosjekt og de prosjektene som videreføres fra 2023 til 2024.

Virksomhetsplanen for 2024 viser at det fremdeles er mange tiltak/prosjekter som skal sluttføres og igangsettes. Mange av tiltakene har blitt utsatt pga. mangel på kapasitet. Det vil ikke være mulig å komme i mål med alle tiltak som er opplistet for 2024, men det er en målsetting å få igangsatt flere prosjekt som har stått på vent.

**Virksomhetsplan for 2024**

Av planlagte tiltak og aktiviteter for 2024 kan nevnes:

* Kommuneplanens arealdel
* Kommuneplanens samfunnsdel
* Planstrategi
* Boligbygging
* Reguleringsplan Nessahaugen
* Inntaksledning vann Terråk
* Skilting veiadresser
* Skilting vannledning Holm – Kveinsjø
* Utredning spredt avløp
* Revisjon av vann- og avløpsplan
* Renovering kommunale bygg
* Oppgradering Åbygda vannverk
* Ny parkering Heilhornet
* Vannforsyning Terråk (forlengelse av inntaksledning)

Som oversikten over aktiviteter/prosjekter viser, er det mye som både skal sluttføres og igangsettes. Utfordringene vil derfor også for 2024 bli krevende. For 2024 står også plan- og ressursavdelingen foran utfordringer i forbindelse med bemanning. Det er 1 ansatt i administrasjonen som i løpet av 1. halvår går av med pensjon.

Når det gjelder den generelle tjenesteytingen er det en utfordring å kombinere dette med mange pågående prosjekt, men med de tilbakemeldinger vi får mener vi at det aller meste blir ivaretatt på en tilfredsstillende måte.